Jarduera hasteko eta/edo aretoak egokitzeko erantzukizunpeko aitorpena\nJarduera hasteko eta/edo aretoak egokitzeko erantzukizunpeko aitorpena, 12/2012 Legearekin eta hura aldatzen duen 14/2013 20/2013 Legeekin bat etorriz, bertan xedatzen baita Udalak ez duela lizentziarik eskatu beharrik baldin eta jarduerak eta aretoek aipatutako legean ezarritako baldintzak betetzen badituzte.\nBetebeharrak |Dokumentazioa | Araudia | Izapideak\nJarduera ekonomikoa jardueren zerrenda honetan jasota egotea, edo abenduaren 26ko 12/2012 Legean eta haren aldaketetan aipatuetako bat izatea, edo lege bereko hirugarren xedapen gehigarriaz -instalazio irrati-elektrikoak (antenak) aipatzen dira bertan- baliatzea.\nLanak egitekotan, jardueren zerrenda honetan xedatutako merkataritza jardueretarako erabiliko diren aretoak egokitzeko lanak izatea, baldintza hauek betetzen badira:\n- Erakusteko eta jendaurreko salmentarako azalera erabilgarria 750 m2-koa edo txikiagoa bada.\n- Historia eta arte ondarean eraginik ez badute.\n- Jabari publikoko ondasunak ukitzen ez badituzte.\nNahitaezko agiriak | Agiri teknikoak\nOro har, egin beharreko izapidearen eta jardueraren arabera, taulan eskatzen diren dokumentuak aurkeztu behar dira formatu hauetako batean:\nFormatu digitalean aurkezten bada, dokumentazioa euskarri digitalean aurkezteari buruzko erantzukizunpeko aitorpena egiteko orria erantsi beharko da.\nPaper-formatuan: agirien 2 kopia aurkeztu beharko dira. Kokapen edo jarduera hauetarako, berriz, 3 kopia aurkeztu beharko dira:\nHirigune Historikoan jartzekoak diren jarduerak.\nHarategiak, arrandegiak, labedun okindegiak.\nTitular aldaketa - Eskabide-orria, osorik beteta. - Eskatzailearen NAN edo IFZren fotokopia, eta ordezkari bidez jardunez gero, ordezkatze-ahalmena egiaztatzen duen agiria. - Aretoak 750 m2 baino gehiago badu, erakusteko eta jendaurreko salmentarako azalera erabilgarria egiaztatzeko planoa (jarduera eremuak zehaztuta). - Orriak bi titularren sinadurak ez baditu. Horrelakoetan, alokairu kontratuaren edo jabetza eskrituraren kopia eskatuko da. - Aurreko titularraren irekitzeko lizentziaren edo aurretiazko jakinarazpenaren kopia, edo eskabide-orrian horri dagokion administrazio-dosierra zehaztea. Datu hori eman ezean, jarduera berrirako dosierra izapidetuko da.- Janariak (freskoak, ontziratuak, maneiatuak, eta abar) edo edariak saltzeko denda bada, Erkidegoko Janari Establezimenduen Erregistroan izena eman beharko da. Horretarako, Eusko Jaurlaritzaren Osasun eta Kontsumo Sailera jo behar da, Done Jakue hiribideko 11.ean; telefonoa: 945.-017171.- Agiri teknikoak.\nJarduera berria -Jardueraren erantzukizunpeko aitorpena edo antenetarako berariazko orria, osorik beteta.- Eskatzailearen NAN edo IFZren fotokopia, eta ordezkari bidez jardunez gero, ordezkatze-ahalmena egiaztatzen duen agiria. - Aretoak 750 m2 baino gehiago badu, erakusteko eta jendaurreko salmentarako azalera erabilgarria egiaztatzeko planoa (jarduera eremuak zehaztuta).- Agiri teknikoak.\nObraren erantzukizunpeko aitorpena bakarrik -Obraren erantzukizunpeko aitorpena osorik beteta, edo antenetarako berariazko orria.- Eskatzailearen NAN edo IFZren fotokopia, eta ordezkari bidez jardunez gero, ordezkatze-ahalmena egiaztatzen duen agiria.- Aretoak 750 m2 baino gehiago badu, erakusteko eta jendaurreko salmentarako azalera erabilgarria egiaztatzeko planoa (jarduera eremuak zehaztuta), eta obren gauzatze materialaren aurrekontua.- Agiri teknikoak.\nOharra: aretoa arkeologia babespeko eremu batean kokatuta badago, eta lanek lurzoruari edo harresien inguruari eragiten badiete, AFAko Ondare Historiko, Artistiko eta Arkeologikoaren Zerbitzuaren (BIBAT museoa) baimena aurkeztu beharko da.\nJarduera hasteko edo aretoak egokitzeko erantzukizunpeko aitorpenerako AGIRI TEKNIKOAK\nTitular aldaketa Lanik gabe - Nahitaezko agiriak bakarrik\nTitularaldaketa Lanekin Aretoaren zati bati dagozkion lanakEZ diete eragiten banaketari eta/edo ebakuazio ibilbideei Nahitaezko agiriak bakarrik\nTitularaldaketa Lanekin Aretoaren zati bati dagozkion lanak. Banaketari eta/edo ebakuazio ibilbideei eragiten diete CTE - DB SI eta SUA txostena\nTitularaldaketa Lanekin Aretoaren eraberritze orokorra Proiektu teknikoa\nJarduera berria eta erabilera aldaketa. Erabilera aldaketen zerrenda Lanik gabe - CTE - DB SI eta SUA txostenaKomunen justifikazioa (HAPO)\nJarduera berria eta erabilera aldaketa. Erabilera aldaketen zerrenda Lanekin Aretoaren zati bati dagozkion lanak CTE - DB SI eta SUA txostenaKomunen justifikazioa (HAPO)\nJarduera berria eta erabilera aldaketa. Erabilera aldaketen zerrenda Lanekin Aretoaren egokitze edo eraberritze orokorra Proiektu teknikoa\nJarduera berria, erabilera aldaketarik gabe Lanik gabe Aurrekariak EKT (martxoaren 17ko 314/2006 ED) indarrean sartu aurrekoak badira, eskatu hitzordua teknikariekin CTE - DB SI eta SUA txostena\nJarduera berria, erabilera aldaketarik gabe Lanik gabe Aurrekariak EKT (martxoaren 17ko 314/2006 ED) indarrean sartu ondorengoak badira, eskatu hitzordua teknikariekin Nahitaezko agiriak bakarrik\nJarduera berria, erabilera aldaketarik gabe Lanekin Aretoaren zati bati dagozkion lanak. EZ diete eragiten banaketari eta/edo ebakuazio ibilbideei Aurrekariak EKT (martxoaren 17ko 314/2006 ED) indarrean sartu aurrekoak badira, eskatu hitzordua teknikariekin CTE - DB SI eta SUA txostena\nJarduera berria, erabilera aldaketarik gabe Lanekin Aretoaren zati bati dagozkion lanak. EZ diete eragiten banaketari eta/edo ebakuazio ibilbideei. Aurrekariak EKT (martxoaren 17ko 314/2006 ED) indarrean sartu ondorengoak badira, eskatu hitzordua teknikariekin Nahitaezko agiriak bakarrik\nJarduera berria, erabilera aldaketarik gabe Lanekin Aretoaren zati bati dagozkion lanakBanaketari eta/edo ebakuazio ibilbideei eragiten diete CTE - DB SI eta SUA txostena\nJarduera berria, erabilera aldaketarik gabe Lanekin Aretoaren eraberritze orokorra Proiektu teknikoa\nAurretik dagoen jarduera Lanak bakarrik Aretoaren zati bati dagozkion lanakEZ die eragiten banaketari eta/edo ebakuazio ibilbideei Nahitaezko agiriak bakarrik\nAurretik dagoen jarduera Lanak bakarrik Aretoaren zati bati dagozkion lanak. Banaketari eta/edo ebakuazio ibilbideei eragiten diete CTE - DB SI eta SUA txostena\nAurretik dagoen jarduera Lanak bakarrik Fatxadari edo sarbideei dagozkion lanak Traba arkitektonikoa kentzea\nAurretik dagoen jarduera Lanak bakarrik Aretoaren eraberritze orokorra Proiektu teknikoa\nBehar diren nahitaezko agiri guztiak aurkeztu ezean, eskabidea ez da izapidetuko.\nLanak bukatutakoan aurkeztu beharreko agiriak\nLanik egin bada, lanak amaitzen direnean nahitaezkoa da Udalari idatziz jakinaraztea.\nHasieran aurkeztutako lan-aurrekontua aldatu bada (gorantz nahiz beherantz), aurrekontu berria aurkeztu beharko da.\nBeste agiri hauek ere aurkeztu ahalko dira: jarduera hasierako erantzukizunpeko aitorpena; antenen kasuan, horrekin lotutako berariazko orria; egoki bada, titularra aldatzeko orria.\n20/2013 Legea, abenduaren 9koa(Beste leiho batean irekiko da).\nZerbitzu Publikoak Eskaini eta Jarduerak Burutzeagatiko Tasak Arautzen dituen Ordenantza (6).\nIzapidea aurrez aurre egin behar da, San Martineko udal bulegoetan edo herritarrei laguntzeko bulegoetan.\nNolanahi ere, gogoan izan behar da jarduera hauek jartzea debekatuta dagoela (jarduera berriak badira, ez titularra aldatzen bada):\nDato kalean, banketxeak eta higiezin edo bidaia agentziak.\nAlde Zaharrean, lokutorioak.\nHAPOan zehaztutako salbuespenak.\nErabilera aldaketa bada (adib.: saltokitik bulegora), aretoak ibilbide irisgarria izan beharra du, beraz, halakorik ez badu, lanen erantzukizunpeko aitorpena ere eskatu beharko du (jarduerarenak bakarrik ez du balio).\nLanak egin behar badira, kopia zigilatua jarri beharko da aretoan, ikusteko moduan eta lanek irauten duten bitartean. Udalak noiznahi egin dezake ikuskatze bisita.\nDatu guztiak ez emateak edo daturen bat nahiz eransten diren adierazpen edo agirietakoren bat okerra edo faltsua izateak edo eskatutako agiriak udal administrazioaren aurrean ez aurkezteak eskubideaz baliatzen jarraitzeko ezintasuna ekarriko du berekin, gertaera horien berri ziurra dagoen unetik bertatik, eska daitezkeen erantzukizun penal, zibil edo administratiboak gorabehera.\nHirigintza-lizentzia emateagatik ordaindu beharreko tasa.\nIzapide honi buruzko edozein argibide behar izanez gero, jo ezazu San Martineko udal bulegoetara edo herritarrei laguntzeko bulego batera, baita 010 argibideetarako telefonora ere (945161100 Gasteiztik kanpotik deituz gero).


Udal-egitasmoak - Errenteria Ingurumena\nKanpaina 7 hilabetez indarrean egon ondoren urtarrilean eman zaio amaiera. Orotara, 3 egunetan, 7.000 pertsonek jaso zituzten beren tuperrak, eta kanpainak iraun duen bitartean, 7.500 erosketa egin dira, gutxienez, tuper horiekin. Erosketa bakoitzeko 7 gr paper aurrezten dira eta poltsen erabilpena %75 murrizten da. Estimazio horien arabera, arrandegietan ontziak erabiltzeko kanpainaren bidez, uztailetik urtarrilera, 53 kilo paper eta ia 6000 poltsa gutxiago erabili dira.\nKafe kikarak: Errenteriako Udala bere Hiri-hondakin Solidoen Prebentzio-planari lotuta, zenbait egoitzetan makinako kafea hartzeko plastikozko edalontziak zeramikazko kikarengatik ordezkatu dira. 150 bat kikara inguru banatu dira Errenteriako Udaleko Ingurumen sailetik vending motako kafe makinak dituzten udal-eraikinetan: Euskaltegian, Udaletxean, Udaltzaingoan, Merkatuzarren eta Zaharren Egoitzan.\nEkimen hau Gipuzkoako Foru Aldundiko Ingurumen Zuzendaritza Nagusiak bultzatu zuen, horretarako, katilu partida bat diseinatuz eta vending motako makinetan erabiltzeko banatu zizkien berrerabilpenaren bitartez hondakinak murriztu nahi dituzten udaletxeei.\nHasiera batean "Edalontzirik gabe" aukera ematen duten kafe-makinak dituzten guneetan banatu ziren lehen kikarak. Ondoren, Errenteriako Udalak edalontzi berrerabilgarrien erabilera gainerako udal-eraikinetara zabaldu du modu progresiboan. Neurri honi esker, edozein edari (kafea, tea, txokolatea, ...) edaterakoan plastikozko edalontzien erabilera, eta ondorioz, plastikozko hondakinen sorrera murriztea bilatzen da.\nEtxeko konpostajea: Sanmarko Mankomunitatea eta Gipuzkoako Foru Aldundiarekin batera etxean konposta egiteko abiatutako kanpaina da. Izen eman duten guztiei etxean konposta egiteko konpostagailuak eta etxean konposta egiteko gida doan banatu zaizkie eta doako ikastaro erraz bat egin ostean, besteak beste, elikagai, landare eta animalien hondakinak, freskoak zein prestatuak, eraldatzen ikasi dute, kalitate handiko konpost edo ongarri mineralizatua egin eta lorategi zein baratzeetan erabili ahal izateko. Kanpaina honen helburua hondakinak sorrera murriztu eta prebenitzea da, gure etxebizitzan sortzen den frakzio organikoa (janari hondakinak) zabor poltsaren edukiaren erdia baita ia-ia. Konposta ekoitzita murriztu egiten dugu hondakindegietara eraman eta bertan pilatzen den zabor kopurua.\nAuzo-konpostajea: Modu indibidualean egin beharrean, auzo bateko komunitateak, modu bateratuan, materia organikoa konpost bihurtzeko sistema da. Kasu honetan, Udalak Agustina, Fanderia eta Gaztaino auzoetan abiatuko du ekimen hau (ikus kokapen planoa). Auzo-konposgune bakoitzean 20 familia arituko dira konposta egiten, modu honetan, hondakinen zatiki organikoa tokian bertan kudeatuz. Horretarako, ikastaroaz gain, etxean konposta egiteko gida ere jaso dute partaideek.\nListorretan, arduraz: Asko gara, batez ere udara partean, Listorretara (Aiako Harriko Parke Naturala) hurbiltzen garenak: jolastera, bazkaltzera, pasiatzera, ... Halere, jarduera horiek guztiek eragin zuzena dute bertako paisaian eta bertan bizi diren animalien artean. Eremu honetaz gozatu eta atzetik datorrenak ere horretarako aukera izan dezan, ezinbestekoa da ingurua txukun eta garbi mantentzea. Horretarako, bertan gaudenean sortzen ditugun hondakinak modu egokian banatu eta bakoitza bere edukiontzira botatzeko aholkuen diptikoa argitaratu du Udalak. Berau ikusteko, sakatu hemen.


Herriz Herri - Aiherra (NB) | 2018ko Uztailaren 05a\n3 langile ohiak (ezkerretik eskuinera, Bernadette, Maite, Maider) hautetsi eta herritarrez inguraturik\nHerriko Etxeak, herriko besteen karietara, 3 langile ohi eskertu eta ohoratu!\nkarietara, bazen giro berezia, batez ere Herriko Etxeak igandearekin eskaini jan-aitzineko hurrupaldian, hau urte guziz Herriko Etxeak eskaintzen duenean. Behin ere gertatu ez bezala, azken egun edo aste horietan 3 langilek Herriko Etxea utzi dute eta Arño Gastambide auzapezak eta herriko kontseilariek handizki ohoratu dituzte Maider Uhart, Bernadette Joncquet eta Maite Mongabure.\n- Maider Uhart: 2013an sartu zen Herriko Etxean. Duela urte bat geldialdian emanik, debrien desafioari lotzea deliberatu du, Herriko Etxea behin betiko utziz, senarraren laguntzera honek Hazparnen duen enpresara joateko. Sébastien Etchegaray bere senarrarekin segituko duen abenturarentzat xantza on desiratu aitzin, Herriko Etxean egin lan seriosarentzat eskertu du auzapezak.\n- Bernadette Joncquet: hau 2001ean sartu zen, J-Paul Basterretche auzapez ohiak kontrataturik. Honen lana izan da eraikinen garbiketa segurtatzea, herriko jantegian zerbitzua egitea, erakasleen ondoan eskola laguntzaile izatea eta eskoletako autobusa gidatzea. Hauek kartsuki eta gogo onez egin dituela oroitarazi du auzapezak. Berrikitan Izturitzeko eskolarekin Aiherrako eskola publikoak bat eginik, honen laneko antolakuntza arras aldatu zen, baina betiko baikortasunarekin egokitu eta lotu zela laneko molde berriari azpimarratu du. Bernadettek erretreta hartzen du, eta egin lanarentzat eskertu aitzin, auzapezak betiko umore onaren eta alaitasunaren luzaz atxikitzea gomendatu dio.\n– Maite Mongabure: 32 urtez Herriko Etxean idazkari lana serioski segurtaturik, erretreta hartzea deliberatu du Maitek, ekainaren 1-ean lana utziz. Auzapezari biziki bitxi egiten zaio, oraino uste baitu beti hor dela bulegoan. Arño Gastambidek egin lanarentzat eskertu du, deneri oroitaraziz zoin langile seriosa, beti laguntza ekartzeko prest izan den, dosierren ezagutza handia ukan duen, eta karaktera handikoa izan den. “Aiherrak eskertzen zitu eta badakit oraino edozein aletan Aiherrak zure beharra ukanen duela”, hauek dira auzapezaren mintzaldiko azken hitzak. Gero Maitek hitza hartu du 32 urtez ukan hautetsi guzien eskertzeko, oroitaraziz ez zitzaiola erretxa izan “Batita zapataina”ren segida hartzea, eta gogoan izanez duela 32 urte Laurent Challet auzapezak egin zion konfiantza. 32 urtez Herriko Etxeak bideratu dituen obrak lerrokatu ditu. Ekitaldi berezi hau bururatu da Herriko Etxeak eskaini jan-edariak elkarrekin gozatuz.\nKabalkada: parte hartzaile guziak ostiral arratsean\nKabalkadako parte hartzaile guzientzat (dantzari, antzerkilari, dendari, musikari, makilari eta laguntzaile) udako pausa hasi aitzin hitzordu bat proposatzen dute antolatzaileek, uztailaren 6an, arratseko 8 orenetan herriko plazan. Antolatzaileek edariak segurtatuko dituzte. Parte hartzaile guzieri galdetzen diete bakoitzak zerbaixkaren etxetik ekartzea (pintxo batzu, ogia, zerrikia, arroltze moleta, pizza, kixa edo beste, zuek nahi duzuena!) denen artean partekatzeko gisan. Elgarretaratze honen xedea da kabalkadako parte hartzaile guziekin uda aitzin memento on baten pasatzea, elkar ezagutzeko lehenik, bai eta proiektua eta kabalkadaren antolakuntzaz denak jakinean atxikitzeko. Pentsatzekoa da mutxikoak dantzatuz bururatuko dela elkarretaratze hau!\nAiherrako Dirasse familiek jakinarazten dute, memento goxo baten pasatzera edozoin parte hartzaile igandean antolatzen duten piknikan igurikatzen dutela. Hau, Hendaiako Sopiteko bidean iraganen da, igandean, uztailaren 8an. Haatik bezperatik etor daiteke oihalezko etxea izanez geroz, toki xoragarri hau hondartzatik edo itsas bazterretik 400 metrotan aurkitzen baita. Bakoitzak edozoin joko mota ekartzen ahal du, karta jokoak, baloiak, petankan artzekoak eta abar. Egun goxo baten pasatzeko parada bada hor. Ongi etorri deneri!\nOdol ematea aste huntan\nOdolaren eskasean direla eritetxe eta ospitaleak jakina da. Osagarrian den nornahik laguntza ekar lezake odola emanez. Odola emateko zentroak jakinarazten du, Hazparne aldean, odola ematen ahalko dela aste huntan, ortzegun eta ortziralean, Hazparneko Zerbitzuen Etxean, ortzegunean, uztailaren 5ean, goizeko 8:00etatik eguerdi arte, eta ortziralean, uztailaren 6an, arratsaldeko 3:00etatik 7:00ak arte.


Aldizkaria by jone biain - issuu\nFUTBOLA.....................................................................................................................- 3 1.a) ERREALA ............................................................................................................- 3 1.a) ERREALA ............................................................................................................- 4 1.b) ATHLETIC...........................................................................................................- 4 1.c) ................................................................................................................................- 4 1.d) OSASUNA.............................................................................................................- 4 1.e) BARCELONA ......................................................................................................- 4 2. DENBORA PASAK .....................................................................................................- 5 2.a) TXISTEAK ...........................................................................................................- 5 2.a) TXISTEAK ...........................................................................................................- 6 2.b) SUDOKUA ............................................................................................................- 7 3. HOROSKOPOKOAK .................................................................................................- 8 4. MUSIKA .....................................................................................................................- 11 4.a) ESTOPA..............................................................................................................- 12 4.a) ESTOPA..............................................................................................................- 12 4.b) BOB MARLEY...................................................................................................- 12 4.c) LA OREJA DE VAN GOGH ............................................................................- 13 4.d) KEN ZAZPI ........................................................................................................- 13 5. GIPUZKOAKO HERRIAK......................................................................................- 14 -\nReal Sociedad de Fútbol (euskaraz, Reala eta Erreala izenez ezaguna) Donostiako eta Gipuzkoako futbol talde nagusia da. Gaur egun Espainiako futbol ligako lehen mailako taldea da. 2009. urtean bere mendeurrena ospatu zuen, eta denboraldi berean lehen mailara igo zen 3 urtez bigarren mailan egon ondoren. Zubietako kirolinstalakuntzetan entrenatu ohi da.\nATHLETIC Bilboko Athletic Kluba (ofizialki Athletic Club) lehen mailan dabilen futboleko euskal talde bat da. 1898. urtean sortu zen. Euskal Herriko futbol talderik zaharrena da, baita arrakastatsuena ere historian zehar. Betidanik egon da lehen mailan, Real Madrid eta FC Barcelonarekin batera, eta doblete (Liga eta Kopa denboraldi berean) gehien duen taldea da, bostekin.\nBartzelona Futbol Kluba (katalanez Futbol Club Barcelona) Bartzelona hiriko kirol-elkartea da, 1899ko azaroaren 29an Joan Gamperrek sortua. Haren goiburua El Barça és més que un club da (Bartzelona talde bat baino gehiago da), Katalunian duen esanahi sozial eta politikoa dela eta. Kirol askotan talde profesionala dauka FC Bartzelonak: saskibaloian, eskubaloian eta hockeyan. Amateur taldeak ere baditu beste kirol askotan, baina futbol arloa da elkarteko adar nagusia, gainerako kirolak ordaintzen dituena. Espainiako futbol liga 21 aldiz irabazi duelarik, txapelketa horretan titulu gehien dituzten taldeen arten bigarrena da; lehena Real Madril da, Bartzelonaren arerio historiko nagusia. Errege Kopa, berriz, 25 alditan irabazi du, beste edozein taldek baino gehiagotan, alegia. Nazioartean 14 txapelketa irabazi ditu tartean bi aldiz FIFAren Kluben arteko Munduko Kopa eta lau aldiz UEFAko Txapeldunen Liga.\nFC Bartzelonak Unicefen iragarkia darama elastikoan; eta, ezkerreko besoan, TV3ko logoa. 2005/2006ko denboraldiaz geroztik, senyera â€”Kataluniako banderaâ€” darama bere ekipamenduan, elkarteak Kataluniarekin duen harreman sendoaren erakusgarri.\n2. DENBORA PASAK\nBi emakume eslkartu dira, eta batak besteari esaten dio: -Nire senarra aingeru bat da. -Hau zortea!-erantzuten dio besteak- Nirea oraindik bizirik dago. Gizon bat medukuarengana joan zen eta esan zion: -Mediku jauna, arazo bat daukat. Nire puzkerrek ez dute usainuik. -Hori ez da posible. Bota ezazu bat oraintxe bertan. -PPPPPRRRRRRRRR! -Hori larria da. Ebakuntza behar duzu. -Ipurdian? -Ez, gizona, sudurrean.\nAries (martxoak 21 apirilak 20) Kirola egitea oso lagungarria da, baina neurrian, beti ere. Lasai hartu, ez zaitez gehiegi nekatu.\nTaurus (apirilak 21 maiatzak 21) Zure amonari bisita egingo diozu. Oso zaharra da, baina etxeko txirrina jotzerakoan, mutil batek parrandan dagoela esango dizu.\nGeminis (maiatzak 22 ekainak 22) Hotz handia dago egun hauetan, eta hobe duzu bufanda jartzea. Lasai, hala ere: laster udaberria helduko da.\nCancer (ekainak 23 uztailak 22) Oraingoan, amarekin arazoak edukiko dituzu. Hark zure gela garbitzeko esango dizu, eta zuk huts egingo duzu. Beste kontuetan oso ondo ibiliko zara.\nleo (uztailak 23 abuztuak 23) Kalera atera etaâ€Ś maisuarekin topo egingo duzu, eta etxera eramango zaitu, ea etxeko lanak egin dituzun. A ze zorte txarra daukazun!\nVirgo (abuztuak 24 irailak 23) Madrilera joango zara autobusez, kotxe bat erostera. Hala ere, denda itxita egongo da. Eta ez duzu edukiko autobus txartelik bueltatzeko...\nLibra (irailak 24 urriak 23) Ahalegin handia egiten ari zara ikasketekin. Segi horrela, lanak emaitza ekartzen baitu beti.\nEscorpius (apirilak 21 maiatzak 21) Zenbaki gorritan zaude, baina primitiba boleto bat aurkituko duzu, eta baita tokatu ere. Eta horretaz ez ohartzeagatik, zenbaki gorritan jarraituko duzu.\nSagitarius (azaroak 23 abenduak 22) Zure urtebetetzean opari bat egingo dizute, eta ez zaizu gustatuko. Azkenean, zure anaia txikiak oparia txikituko du.\nCapricornius (ekainak 23 uztailak 22) Koadrilako lagunek asko maite zaituzte, zuk batzuetan kontrakoa pentsatu arren. Lagun onak dituzu benetan.\nAquarius (urtarrilak 21 otsailak 19) Bartzelonara joango zara, zine pelikula ospetsu bat ikustera -Harry Potteren azken filma-. Zinea itxita egongo denez, bidaiako dirua galduko duzu.\nPiscis (otsailak 20 martxoak 20) Itsasoko ura maite duzu, baina hotz honekin, ez dago uretara sartzerik. Zoaz igerilekura, han ederki ibiliko zara eta!\n4.a) ESTOPA Estopa rumba katalana jotzen duen musika taldea da, David eta Jose Manuel Muñoz anaiek 1999an sortua. Taldea jatorriz Cornella de Llobregatkoa da, bere familia Extremadurakoa izan arren, Zarza Capilla herrikoa hain zuzen. Haien bost diskoetan formula berdina jarraitu dute, hainbat arrakasta eman diena: rumba zitalak eta kalekoak. Saldu dute guztira 3.100.000 baino gehiago maila nazionalean eta internazionalean (Allenrok kontuan izan gabe).\nDavid (1976) bokalista da eta Jose (1978) gitarrajolea eta ko-bokalista. Haien haurtzaroa rumbako talde oso ospetsuak laurogeigarren urteetan entzuten pasatu zuten, bereziki Los Chichos, Los Chunguitos edo Bordón 4. Haien azken lana musikatik at automobileko piezak egitea izan zen SEAT-ko kontzesionario batean. Han sortu zituzten taldearen letra asko, adibidez haien lehenengo arrakasta, “La raja de tu falda” non Seat Panda kotxea izendatzen den. Lantegi horretik ere ateratzen da taldearen izena, “Estopa”, haien arduradunak asko errepikatzen zuelako ¡Dadle estopa! esaldia, gehiago lan egiteko haien emankortasuna handitzeko eta ez distraitzeko. Garai horretan haien auzo inguruko lekuetan jotzen hasi ziren. Orduan, maketa bat grabatu zuten 40 abestirekin, lagun baten etxean. Maketa hau kasetean hedatu zen eskuz esku Espainia osoan zehar. Ondoren, p2p sareetan, ospea lortu zutenean. Haien karrera diskografikoan zehar sari asko lortu dute.\n4.b) BOB MARLEY Robert "Bob" Nesta Marley (1945eko otsailaren 6a - 1981eko maiatzaren 11) jamaikar kantari eta konpositorea izan zen. The Wailers (1964–1974) eta Bob Marley & The Wailers (1974–1981) ska, rocksteady eta reggae taldeetako kantari, gitarra jole eta konpositore nagusia izan zen. Reggae musikari ezagunena izaten jarraitzen du, baita errespetatuena ere, jamaikar musika eta rastafari mugimendua mundu guztian zehar ezagutaraziz. Bere kanta ezagunenak "I Shot the Sheriff", "No Woman, No Cry", "Could You Be Loved", "Stir It Up", "Jamming", "Redemption Song", "One Love" dira, The Wailers-ekin batera "Three Little Birds", baita hilda geroko "Buffalo Soldier" eta "Iron Lion Zion". Bera hil eta hiru urtera argitaratutako abesti bilduma, Legend (1984), gehien saldutako reggae albuma da, AEBtan platino diskoa 10 aldiz eta mundu guztian 20 milioi kopia salduta.\nLa Oreja de Van Gogh baita ere LOVG edo LOVDG izenez ezagutzen dena, Donostiako talde musikal bat da. Beraien ibilbide musikala 1996. urtean hasi zen. Hasiera batean, Pablo Benegasek, Alvaro Fuentesek, Xabi San Martinek, Haritz Gardek eta Amaia Monterok osatzen zuten. Azken honek, taldearen hasieratik konpositorea eta abeslaria, taldea utzi zuen bere ibilbidea bakarrik jarraitzeko asmotan 2007an. 2008.urtetik Leire Martinez da taldeko abeslaria. Nahiz eta Pop estiloko talde bezala identifikatu, donostiar talde honek baeraien bost diskoetan hainbat estilo nahastu ditu. Ospea, Latinoamerika, AEB eta Europako hainbat herrialdetan, Frantzia eta Italia, zabaltzen da. Zenbait herrialdeetan lehenengo postura iristea lortu dute kanta hauen bidez: "El 28", "Cuéntame al oído", "Cuídate", "París", "La Playa", "Pop", "Puedes contar conmigo", "20 de enero", "Rosas", "Muñeca de trapo", "Dulce Locura", "En mi lado del sofá", "El ultimo vals", eta "Inmortal". La oreja de Van Gogh-ek 8 milioi disko saldu ditu eta Espainiako taldeen artean disko gehien saldu dituen taldea izan da XXI. lehenengo hamarkadan. Zenbait sari garrantzitsu ere irabazi izan ditu: Grammy Latinoa, MTV Europa...\n4.d) KEN ZAZPI Ken Zazpi Jon Mikel Arronategik (Exkixuko baxujolea) eta Eñaut Elorrietak (Lugarriko abeslaria) 1996an Gernikan bultzatutako musika taldea da. Orduan, Bi eta bat aurrerapen abestia kaleratu zuten urte hartako "Aurtengo GORakada, 1"-ean, Gor diskoetxearen bilduma diskoan, KEN ZAZPI izenburupean. 2000. urterarte ez ziren lanean serio hasi. Urte horretan gaur egun taldea osatzen duten taldekideak batu eta maketa bat grabatu zuten Muxikan Batiz-en laguntzarekin. Grabaketa hau Iñaki UOHOren etxean burutu zuten.\n5. GIPUZKOAKO HERRIAK\nZumarraga: Zumarraga Gipuzkoako Urola Garaia eskualdean kokaturik dagoen udalerria da, 10.053 biztanlekoa (2008). 18,23 kmÂ˛ ditu eta itsasoaren mailarekiko 356.9 metroko garaiera du. Donostiatik 53 kilometrora dago. Urola ibaiak banatzen ditu Zumarraga eta Urretxu. Honez gain, Antzuola, Azkoitia, Azpeitia, Ezkio-Itsaso, Gabiria eta Legazpi ere mugakide ditu.\nUrretxu: Urretxu Urola Garaian (Gipuzkoa), Irimo mendiaren magalean kokaturik dagoen udalerria da, 6.812 biztanle (urretxuarrak) eta 7,9 kmÂ˛ dituena. Urola ibaiak banatzen ditu Urretxu eta Zumarraga.\nLegazpi: Legazpi Gipuzkoako hegoaldean dagoen udalerria da, Urola Garaian, Aizkorri mendiaren magalean, 450 metroko garaieran. Herri industriala da, batez ere burdinaren eraldaketari lotua (fabrika nagusiak: Bellota Herramientas, FPL eta GSB). Izan ere, herri honetan aspalditik jarduera garrantzitsua izan da burdinaren ustiaketa eta eraldaketa. Horretaz baliatuz, Lenbur (Legazpi, Natura eta Burdina) egitasmoa daramate aurrera 1994az geroztik, natura baliabideak eta burdinaren inguruko kultura babestu eta erabiltzeko asmoz. Legazpiarrei ilintxa ezizenez deritze. Horregatik du Ilintxa izena Legazpiko futbol taldeak.\nDonosti: Donostia (ofizialki euskaraz Donostia, ofizialki gaztelaniaz San SebastiĂĄn ) Gipuzkoako hiriburu eta udalerri nagusia da. Halaber, Euskal Herriko laugarren hiririk populatuena da: 185.506 biztanle zituen 2010eko urtarrilaren 1eko erroldan, horietatik % 40,3 euskaldunak. Haren metropoli eremuak 405.099 biztanle ditu. Kantauri Itsasoaren ertzean dago, Bizkaiko golkoaren muturrean, eta Madril-Paris errepide eta trenbide ardatzean. Urumea ibaiaren bokalean dago, Igeldo, Urgull eta Ulia mendien artean, eta hiru hondartza ditu: Ondarreta, Kontxa eta Zurriola. Hego-mendebaldean, Zubieta auzoaren zati bat ere bere mende dago administratiboki; ekialdean Landarbaso eta hegoalderago Urdaburu mendi barrutiak ere Donostia udalerriaren eremuan daude.\nBergara: Bergara Gipuzkoako Debagoiena eskualdean dagoen udalerria da eta gaur egun (2008an) 14.746 biztanle ditu. Udalerriaren zabalera 75,97 kmÂ˛-koa da.Deba ibaiak zeharkatzen du alderik alde eta herriaren lurraldetasuna kontuan hartuta, Gipuzkoako herririk handienetarikoa da. Auzo ugariz osatua dago (Osintxu, Angiozar, Ubera, Basalgo, Elorregi...) eta etorkinen etorrerarekin, gero eta herri kosmopolitagoa da. Bergara historikoki Debagoienako hiriburutzat hartu izan da, hainbat bide arteko lotunean kokatua baitago: kostaldea eta ordoki gaztelarra baita Gipuzkoa barrualdeko bide guztiak egiten baitute bat Bergaran. Haren kokapen estrategikoari esker, herri aberats eta handia izan da beti. XIX.-XX. mendeetatik aurrera industria sendoa nagusitu zen Bergaran, eta gaur egun oihalgintza eta metalurgia industria ugari dago bertan.\nAntzuola: Antzuola Gipuzkoako Debagoiena eskualdean dagoen udalerria da. 27,72 kmÂ˛-ko azalera du eta 2008an 2.145 biztanle zituen. 1629an Bergaratik banandu zen berrehun urte baino gehiago elkarrekin egon ondoren. Bestela, 1984an herriko talde batek Aiherra (Nafarroa Beherea) udalerriarekin senidetze harremana finkatu zuen.\nGabiria: Gabiria Gipuzkoako erdialdean eta Goierriko eskualdean dagoen udalerri txikia da. 25,2 kmÂ˛ ditu eta 2008an 448 biztanle zituen.\nEzkio-itsaso: Ezkio-Itsaso Gipuzkoako Urola Garaia eskualdean kokatutako herria da. Itsasotik 300 metroko garaieran dago, 21,3 kmÂ˛ ditu eta 2008 urtean 578 biztanle zituen. Beasain, Ormaiztegi, Gabiria, Legazpi eta Zumarragarekin egiten du muga. Santa Lutzia ibaiak zeharkatzen du herria.\nBeasain: Beasain Gipuzkoako Goierri eskualdeko udalerria da, Oria ibaiaren ertzean kokatua. Goierriko udalerri jendetsuena da, 13.680 biztanle baitzituen 2010ean. Hiriburutik, Donostiatik, 42 kilometrora dago, eta itsas mailatik 159,2 metro gorago.\nOrmaiztegi: Ormaiztegi Gipuzkoako Goierri eskualdeko udalerria da. Mugakide ditu herri hauek: iparraldean Ezkio-Itsaso; hegoaldean Mutiloa eta Idiazabal; ekialdean Beasain; eta mendebaldeanGabiria. 6,77 km2 ditu, eta 2010ean 1.319 biztanle zituen.\nKlasean egindako aldizkaria


Ekitaldiak - La Brasserie - Mari Galant\nAntola ezazu zure ekitaldi berezia Hotel de Londres y de Ingalaterra hotelean: ezkontzak, bilerak, koktailak, festak… Eta konbina itzazu Mari Galant jatetxeko janariarekin.\nDonostiako Hotel de Londres y de Ingalaterra hotelak leku aparta eskaintzen du ekitaldiak antolatzeko, argi naturalarekin eta Kontxako badiako ikuspegi bikainarekin; estiloa eta xarma ematen diogu zure ekitaldiari. Zure ekitaldi berezia Euskadiko Gipuzkoako kostaldean dagoen Londres hotelean antolatuz gero, arrakasta bermatuta dago.\nDagoeneko urte asko daramatzagu bikoteekin egun oso berezia antolatzeko ilusioa partekatzen: ezkontza.\nNon egin, nola gozatu, nola partekatu gonbidatuekin, nola bizi… nola gogoratu.\nKokapen pribilegiatua, kalitateko gastronomia, arreta pertsonalizatua eta profesionala… hori guztia dugu gure alde, aukera bikaina izateko.\nGURE AHOLKUA: AURRETIK, BITARTEAN ETA OROITZAPENAREKIN GOZATU.\nLan-bilerak, mintegiak, prestakuntza-ikastaroak, tailerrak, kongresu eta batzarrak eta abar antolatu ahal izango dituzu Donostian, gure instalazioek eta gure langile taldeak edozein ekitaldi mota antolatzen duen esperientziak emango dizuten arrakasta-bermearekin. Gure aretoek 340 m2 dituzte, eta balio eta funtzio anitzekoak dira. Gainera, teknologiarik aurreratuenez hornituta daude, perfekzioa lortzeko.\nEnpresa-bazkari bat, gala-afari bat, erretiro-festa bat edo beste edozein ospakizun egin dezakezu. La Brasserie Mari Galant gure jatetxeko cateringak bermatzen dizu zure gonbidatuek esperientzia gastronomiko ahaztezina izango dutela. Aholkuak emango dizkizugu edozein ekitaldi berezi antolatzeko eta ekitaldia arrakastatsua izateko.\nAukera gehiago kontsulta ditzakezu Hotel de Londres y de Inglaterra hotelaren webgunean, edo honako telefonora deituta: 943 44 07 70\nGoza ezazu euskal sukaldaritzaz era ahaztezin batean.\nGure espezialitateak dira sasoiko barazkiak, haragiak eta arrainak parrilan. Hoteleko gune guztiak erabil ditzakezu.


Manu Leguineche kazetariaren artxiboa, Federico Krutwigena eta Zavala familiaren funtsak Bilbon - bizkaie.biz\nManu Leguineche kazetariaren artxiboa, Federico Krutwigena eta Zavala familiaren funtsak Bilbon\nBizkaie! 2018-06-12 08:19 Kulturea\nDokumentu-ondarea herri baten historia, kultura eta nortasunaren funtsezko zati bat da. Gure memoriaren ezinbesteko isla.\nIñigo Urkullu lehendakariak Bilboko Euskadiko Artxibo Historikoa bisitau dau gaur eta Eusko Jaurlaritzeak erakunde horren lana sustatzearen alde egindako apustua berretsi. Ganera, Artxiboak hiru dokumentu-funts barri jasoko dituala hemendik gitxira esan dau: Manu Leguineche kazetari ospetsuaren artxiboa, Federico Krutwig idazlearen artxiboa eta Zavala familiaren funtsak bagila eta iraila bitartean helduko dira Bilbora.\nLehendakariaren bisitea asteburuan ospatutako Artxiboen Nazinoarteko Egunagaz batera etorri da; haregaz batera egon dira Kultura eta Hizkuntza Politikako sailburu Bingen Zupiria; Kultura sailburuorde Joxean Muñoz; Kultura Ondarearen zuzendari Mikel Aizpuru; eta Artxiboaren zuzendari Borja Aguinagalde. Alkarregaz, lau soto eta sestra ganeko sei pisuko eraikin honen zenbait instalazino bisitau ditue.\nLehendakariak gogoratu dauenez, eraikin horretan Euskal Autonomia Erkidegoko Herri Administrazinoaren Artxibo Nagusia dago 1936tik, bai eta beste asko bere: justizia-administrazinoen material ugari, hauteskunde-batzorde, erakunde, fundazino zein familien funtsak, familienak, gordailu personalak, argazki-bildumak, erakunde desbardinetako mikrofilm kopiak edo Gogora Institutuaren funtsak.\nDokumentu-ondarea herri baten historia, kultura eta nortasunaren oinarrizko zati bat da. Gure memoriaren ezinbesteko isla. Hemen, dokumentu, datu, irudi edo mikrofilm honeen artean, izan garenaren eta egun garenaren historia dago. Behar-beharrezko jaraunspen bat da Euskadiren oraina eta etorkizuna eregiten jarraitzeko. Artxibo hau dokumentu-ondarea gordeteko, jagoteko, ikertzeko eta zabaltzeko lekua da. Artxibo hau leku edegia da, herritar guztientzako eskuragarria. Iragana ikusi eta ezagutzeko lekua da, oinarri sendo batean eutsitako etorkizuna eregi ahal izateko, adierazo dau Lehendakariak.\nAteak orain dala lau urte edegi zituanetik, gero eta material gehiago jasoten ditu Artxibo Historikoak, berbarako, aurten, 1998an zarratutako Egin egunkariarenak. Egun, hainbat urtean Hernaniko erredakzinoak bertan behera gelditu ostean, materialokk desinfektetako lanetan dabiz eraikinean bertan.\nAzken buruan, Kultura eta Hizkuntza Politika Sailak hitzarmena sinatu eban Eusko Ikaskuntzagaz; hitzarmenaren ondorioz, erakunde horrek bere materialen zati bat Artxibo Historikoaren esku itxi dau. Orain arte Eusko Ikaskuntzak kudeatu dauen Gaur Eguneko Historiaren Agiri-dokumentuen Biltokiak azken lau hamarkadetan batutako dokumentuak dagoz itxitako funtsen artean. Eta bere garaian euskal familia eta alkarte desbardinek Eusko Ikaskuntzaren esku itxi zituen dokumentu-funtsak Artxiboaren esku itxi dira. Horreei, Lehendakariak iragarritako hiru dohaintzak gehituko jakez. Manu Leguinecheren artxiboaren kasuan, Arratzuko kazetari eta idazleak bidaietan batutako mundu osoko materialak jasoko dira. Zati bat Artxiboan dago honezkero; beste guztiak datozen asteotan helduko dira. Federico Krutwig idazle, politikari eta euskaltzainaren artxiboaren kasuan, bere alargunak emon dauen haren artxibo personala da. Zavala familiari jagokonez, azkenik, Euskadiko artxibo pribatu handiena da dokumentazinoaren bolumen, kalidadea eta aniztasuna dala eta: XV. mendeko hasieratik 1950era arte batutakoak.\nLehendakariak edukiaren zati bat ezagutzeko aukerea izan du. Artxiboaren zuzendari Borja Aguinagaldek 1936ko Eusko Jaurlaritzeari loturiko dokumentu batzuk edo Juan Sebastian Elkanoren 1522ko jatorrizko dokumentuak erakutsi deutsoz.\nV. Jentilak Diman\nBost artista aukeratu ditue Getxophotoko Open Call atalerako\nLucio Fontanaren ibilbidea, Guggenheim Museoan


Mixel Berhokoirigoin: “Bidea hurrengo etapara eraman nahi dugu” | Pays Basque | KAZETA\nMixel Berhokoirigoin: “Bidea hurrengo etapara eraman nahi dugu”\nEuskal ordezkaritza eta Justizia ministeritzaren arteko elkarrizketen bilana plazaratu zuten Mixel Berhokoirigoinek eta Anaiz Funosasek Foro Sozialak Donostian antolatutako ekimenean. Bertan, bakearen artisauek euskal presoen askapenaren auzia Parisera eramanen dutela iragarri zuten.\nKazeta|08/01/2020 Mis à jour à:\nToda, Berhokoirigoin eta Funosas, mahai-inguruaren hasieran. (Juan Carlos RUIZ/FOKU)\nForo Sozialak antolatuta, euskal delegazioa eta Gobernu fransesaren Justizia Ministeritzaren artean 2017an abiatutako elkarrizketek orain arte emandakoa eta aurrera begira eman dezaketena jendarteari aurkeztera azaldu dira Donostiako Koldo Mitxelena Kulturunera Mixel Berhokoirigoin bake artisaua eta Anaiz Funosas Bake Bideako presidentea urtarrilaren 8an. Teresa Toda izan zuten moderatzailea, Naiz atariak azaldu duenez.\nIrakurketa positibo batekin ireki zuen Todak mahai-ingurua. 2017an Estatu frantseseko espetxeek aurkezten zuten egoera egungoarekin alderatu zuen, esanez orain hiru urte 21 espetxetan 67 euskal preso zeudela Estatuan sakabanatuta; egun, berriz, 7 kartzelatan 37 euskal preso. Beraz, egoeraren hobekuntza azpimarratu zuen moderatzaileak.\nHori lortzeko, eta presoen hurbiltzea, DPS estatutuen (Estatu espainiarreko FIESen baliokidea) deuseztatzea eta baldintzapeko askatasunean pausoak ematea lehentasun, «transbertsalitatean» eta «aniztasunean» ardaztutako elkarrizketa aldia abiatu zuen Parisekin, Baionako Deklarazioa bide-orri gisa hartuta.\nGogorarazi zuten, bestalde, elkarrizketek gora-beherak izan dituztela, eta egun «blokeo egoera» batean aurkitzen direla esan zuen Funosasek. Bere esanetan, Gobernuko ordezkariak uko egin dio aipatu hiru lehentasunean neurri gehiago hartzeari, «preso batzuen profilagatik», eta amaitutzat eman du euskal presoei dagokionez egin beharreko bidea. Berokhoirigoinek, aldiz, azpimarratu zuen beraiek ez dutela bide baten amaiera irudikatzen, etapa batena baizik. «Orain etapa baten muturrera heldu gara. Alde positiboa da lortu ditugula gauza batzuk, baina blokeo egoeran gaude. Orain, ez dira bakarrik salbuespen neurriak, DPS estatutuak eta salbuespen neurriak borrokatu behar, bidea hurrengo etapara eraman nahi dugu, baina ez dugu Estatuarekin kontraturik», azaldu du Berokhoirigoinek.\nHala, euskal delegaritzak abiatu asmo duen etapa berriaren zerumuga euskal preso politikorik gabeko gizartea da. Azpimarratu zutenez, «kontraesankorra» da bake prozesu batean izanda presoek espetxean segitzea. Horregatik, elkarbizitza meta, biktimen aitortza eta erreparazioaz gain, presoen askapena ikusten dute bide. «Bide hori ireki nahi dugu», berretsi zuten, gogoraraziz «mundu guztian» aurkitu direla formulak «presoak ez daitezen presondegietan egon. Euskal Herrian ere hortik pasatu beharko dugu». Gainera, gehitu zuten justizia trantsizionala landu nahi dutela eta, «horretarako, presoek ezin dute kartzelan egon».\nHorregatik, elkarbizitza lortzeko, biktimen aitortza eta erreparazioaz gain, presoen askapena ere ikusten dute bide. «Bide hori ireki nahi dugu», berretsi zuten.\nBeste behin, Fiskaltzaren jarrerari buruzko kezkak agertu ziren Koldo Mitxelenako aretoan. Epaitegiek preso bat hurbiltzeko –kasurako– erabakia hartzen badu ere, Fiskaltzak egoera iraultzea lortzen du helegiteen bitartez, eta justizia erabaki horiek blokeatzen ditu. Jarrera aldaketa batek, segurtatu zuten, baldintzapeko askatasuna edo presoen zigorraren etendura lortzea ahalbidetuko luke; besteak beste, Xistor Haranburu, Lorentxa Beyiradi edo Ibon Fernandez aipatu zituzten.


Urola Bizirik natur taldearen oharra, Azkoitiko askotariko hondakin ez arriskutsuen plantari buruz - Urola Kostako Hitza : Urola Kostako Hitza\nUrola Bizirik natur taldearen oharra, Azkoitiko askotariko hondakin ez arriskutsuen plantari buruz\nAtzokoak konfinamenduko beste egun bat izango zela zirudien, eguna guztiz bestelakoa izan zen, ordea. Bizi dugun egoera lazgarri honetan, 'Diario Vasco' egunkariaren 'Gipuzkoa' saileko albiste batek gure belarriak kolpatu zituen goizean goizetik. Hala zioen titularrak: "Luz verde a una planta de valoración de residuos industriales en Azkoitia".\nUrola Bizirik natut taldea\nWhatsappak su hartu zuen atzo goizean: “Baina zer arraio da hau?”. Albistea taldez talde pasatu zen, eta era horretan jakin zuten azkoitiarrek beren udalerrian askotariko hondakin ez arriskutsuak kudeatzeko azpiegitura bat ezartzeko baimena eman ziola Laker 360 SL enpresari Eusko Jaurlaritzako Ingurumen Sailak.\nDakigunez Diario Vascokoak izan dira lehen hitz ofizialak. Badirudi, Azkoitiko EAJ kenduta, beste alderdi politikoen ordezkariek ere ez zekitela ezer kontu honi buruz. Horregatik, alderdi horiek Bozeramaile Batzordea biltzeko eskatu zuten atzo eguerdian. Arratsaldean, berriz, EAJko, PSE-EEko eta Azkoitia Bai-ko ordezkariek ohar bateratua kaleratu zuten Maxixatzenen, azkoitiarroi enpresa honen asmoei buruz herritik datozkigun lehenengo berriak eman eta lasaitasuna helarazi nahian.\nEskuraturiko dokumentazio guztia aztertu ondoren (EHAA), Urola Bizirik natur taldeak egoera honen aurrean hauxe adierazi nahi du:\nBalorazio plantaren helburua EZ da obretako materiala bakarrik sailkatzea, eraldatzea eta berrerabiltzea. Zerrendan eraikuntzetatik eta eraispenetatik ez datozen hondakinak ere azaltzen dira: udalerrietako gaikako bilketetako ontzien hondakinak (kartoizko, plastikozko, zurezko, metalezko, beirazko ontziak; nahasketa bituminosoak, harrikatz- mundruna eta beste produktu mundruneztatu batzuk); metalak (kobrea, brontzea, latorria, beruna); gaika jasotako frakzioak (papera, kartoia, beira, jantziak, ehunak, plastikoak); udal-hondakinen nahasketak eta errepideen garbiketako hondakinak. Guztira, 183.000 tona urtean. ?\nIngurumen eta Lurraldearen Sailak, 2008ko ebazpenean, Oñeder S.A.ren zabortegiari baimena eman zion, dokumentazio tekniko guztia aztertu ondoren. Gero, ordea, denok dakigu benetan zer gertatu zen han; beraz, dokumentazio teknikoa horixe da, teknikoa. Hondakin arriskutsuak lurperatzen ari zirenaren ebidentzien aurrean udalean irekitako espedienteek ez zuten ezertarako balio izan Azkoitian. Gogoratu, besteak beste, molibdenoa, substantzia kantzerigenoa, eta beruna isuri ziren han. Biak halako instalazioetan kopuru onartezinak diren kopuruetan bota ziren. Gainera, kasu hartan gauzak haragokoak ziren: badirudi, Hierros Eginoren zabortegiaren bazkide kapitalistetako bat izan zela IHOBE S.A. Ingurumen Saileko sozietate publikoa. Administrazioa bera zen enpresako bazkidea, baina ez zuen ezer egin zabortegi haren kudeaketa zaintzeko. Zabortegia itxi zuten, enpresa desegin zuten, baina hondakin toxikoak isuritako tokian egongo dira: azkoitiarrekin, betirako.\nEtorkizunak eskatzen duen ekonomia zirkularrean, ezinbestean hondakina ondo kudeatu behar dela uste dugu, noski. Zoritxarrez, kudeaketa askotan ez dela ondo egiten erakutsi ditu errealitateak orain dela gutxi; oso modu gogorrean erakutsi digu, gainera. Zeinek ikuskatzen du benetan kudeaketa egin behar den bezala egiten ari direla? Enpresek? Horiek beren etekin ekonomikoan besterik ez dute pentsatzen! Non egongo da administrazioa? Badakigu noizean behin ikuskari batzuk izango direla hondakinak kudeatzeko plantan. Normalean, baina, ezer arrarorik gertatzen ez denean behintzat, aurretik abisatuta egiten dira bisitak.\nAzkoitiko udalean ordezkaritza duten alderdi politiko guztiek izan behar dute eskuragarri ikuskaritza eta kontrol plan osoa (erakunde publikoak, IHOBE, Osalan…) eta hori betetzen denaren egiaztatze bisitak egiteko aukera.\nIngurumena zaintzea eta herritarron osasuna bermatzea da gure helburuetako bat. Beraz, berri honen aurrean naturala eta ulergarria iruditzen zaigu azkoitiarrok izan dugun erreakzioa. Gainera, murgilduta gauden egoera ikusita, horrelako albiste baten aurrean xehetasun zuzenak izatea oso zaila izaten da (kasualitate hutsa?). Alde batetik, lasaiago gaude EZ delako zabortegi bat izango. Bestetik, (dokumentazioa irakurtzeko denbora justua izan dugu) oraindik gure kezkak dauzkagu hondakinen kudeaketa benetan era egokian egingo den. Barkatu gehiegizko zuhurtziaz jokatzen badugu (agian, mesfidantza deituko diozue), baina, zoritxarrez, Euskadin hondakinen inguruan muntatu den negoziotik heltzen diren albisteek horrela egin behar dugula erakutsi digute.\nIngurumen osasuntsu baten alde lanean


Diseinu apaingarrian aparteko lanak dituzten 5 artista | Sormenak linean\nAtzo erakusten ari ginen artea fraktalaren hainbat adibide lan bikainarekin geometria mota guztietako artisten inspirazio iturri agortezina dela erakusten digutenak. Geometriari dagokionez, mota guztietako sorkuntzak sortzeko oinarritzen den diseinu apaingarria dugu. Jarraian, 5 artista desberdinen 5 adibideekin ikus dezakegu, apaingarrien arte horrek olatuaren gailurrean jarraitzen duela erakusten dutenak.\nDiseinu apaingarria bai arkitekturan erabiltzen da bitxietan zein beste adar batzuetan bezala, apaingarriak hartuz estilo klasikoekin, hala nola: mudejarra, barrokoa, platereskoa, arabeskoa, gotikoa, erromanikoa edo germanikoa beste askoren artean. Orokorrean apaingarrien diseinua da bizi dugun garaiko giza adierazpena eta haien kontzepzio estetikoak artearen bidez hitz egiten dute Vikpit, Ozerina Anna, Alex Makarova, Transia edo Nataliia Litovchenko bezalako artistek eskaintzen dituzten adibideetan ikus dezakezun moduan.\nArte mota hau beti erakarri du publiko orokorraren arreta. Gonbidapen mota guztietarako, txartel pertsonalizatuak edo edozein motatako estanpatu edo brodatuetarako irudikapenetarako erabil daitezkeen diseinu elementuak nabarmentzea. Beheko bost artistek zure sorkuntzarako inspirazio gisa balio dezakete eta arte mota hau pixka bat berreskuratu dezakete.\nOzerina Anna da marrazkilaria eta artista bektorea bost artisten multzoa zuzentzen bere vintage marka komertzialekin, berriz, Transia Designek inspirazio etnikoko diseinuak ditu ardatz. Apaindura arteetara bideratutako aisialdien edertasuna, ziur asko poztuko zaitu Errusiatik Anna edo Vikpit Ukrainatik datozen proposamen berriekin.\nAhal duzu sar zaitez artista bakoitzaren diseinu apaingarrien lanetara bere izenetik jarraian aurkituko duzula.\n1 ozerin anna\n4 Natalia Litovchenko\n5 Transia Diseinua\nArtikuluaren bide osoa: Sormena linean » General » Artistak » Diseinu apaingarriko 5 artista adibide


Gaurtik larunbata bitarte festaz bustiko da Tertanga - Aiaraldea - Aiaraldea.eus\nGaurtik larunbata bitarte festaz bustiko da Tertanga\nIzar Mendiguren Cosgaya 2018-07-10 08:05\nLarunbata arte luzatuko dira festak. / Aiaraldea.eus\n11:00etan jaurtiko dute lehen txupina. Ostiralean 22:30ean piztuko dute suziria bigarrenez, txosna irekiarekin kontzertuei segida emateko.\nLarunbata arte ekintza ugari egongo dira Tertangan. Jai Batzordeak makina bat jarduera prestatu ditu aurten ere. Gaur hasiko dituzte festak, kanpai errepika eta mezarekin. Eguerdian trikitilariak eta buruhandiak egongo dira enparantza inguruan.\n15:30ean, berriz, etxez etxe kalejira egingo dute trikitiaz lagunduta. 18:00etan, aldiz, haur jolasak izango dira nagusi, Urtxintxa Eskolaren eskutik.\nAsteazkenean, hilaren 11n, 12:00etan meza egongo da, eta jarraian janaurrekoa. Arratsaldean, baina, boloak izango dira protagonista, 18:00etan hasiko baitira partidak.\nEdozelan ere, asteburuan pilatu dituzte jarduera gehienak. Ostiralean 22:30ean jaurtiko dute bigarrenez txupina, eta txosna irekiko da ondoren. Ohi bezala, frontoia hautatu dute kontzertuetarako. Akerbeltz erromeria arduratuko da giroa berotzeaz.\nLarunbatean bukatuko dira festak, ez ordea, edonola. 16:30ean irekiko dute mus txapelketako izen-ematea, 15 euroren truke. Lehiaketak, gainera, 25.urtemuga izango du aurtengoa. Sariak ere zehaztu dituzte Jai Batzordetik: bikote irabazleak txapela eta 150€ eskuratuko ditu, bigarren sailkatuek botila sorta eta 70€, eta hirugarrenek botilak eta 30€.\nTradizioari jarraiki, arrastariarren "afari herrikoiarekin" emango diote amaiera egitarauari. 20:30ean izango da hori, musika eta lagun artean.\nKultura Amurrio Tertanga\nHaur eta helduentzako ekintzak uztartu dituzte Tertangako Jaietan\nErredakzioa 2017 uzt 17 Amurrio Tertanga


Eteak enpresa handi bilakatzeko duen bidea — LABORAL Kutxa\n15 ekaina, 2017 | argitaratuta LABORAL Kutxa\nNola diseinatu prozesuen mapa artikuluan azaltzen dizkizugu enpresa handi bilakatzeko horrek eskaintzen dizkizun abantailak. LABORAL Kutxaren Compyte planak ere hazten laguntzen dizu, lehiakorragoa izaten eta hobetu beharreko arloak ezagutzen erakusten baitizu. Eta artikulu honetan emango dizkizugun hiru aholkurekin, zure negozioa arrakastaz transformatu ahal izateko beste gako batzuk ematea espero dugu.\nEtea enpresa handi bilakatzeko urratsak:\n1. Konpainia hazteko plana diseinatzea\nBertan, nola dibertsifikatu aztertu behar duzu:\nProduktuak edo zerbitzuak\nSaltzen diren merkatuak (hau da aukerarik ohikoena)\nProduktuak edo zerbitzuak dibertsifikatzea aukeratuz gero, honako hauek aztertu behar dituzu:\nZure bezeroak izan daitezkeenak\nZure merkatua hazten ari bada:\nBerrikuntzan inbertitu, zure lehiari aurre hartzeko eta zure bezeroen zorroa handiagotzeko.\nKontrata ezazu kanpoko norbait zure zabaltze-planen bideragarritasuna azter dezan.\n2. Hazkundea nola finantzatu aztertzea\nHorretarako, hainbat aukera dituzu:\nBanku-erakunde bati mailegua edo kreditu-lerroa eskatu\nAkziodun berriak sartu (business angels, arrisku-kapitalaren sinadura)\nSaia zaitez hazkundea erakunde publikoen diru-laguntzetan ez oinarritzen.\n3. Erakundean aldaketak egitea\nPuntu honetan kontuan izan denborak:\nEpe laburrera: sartu korporazio handietako esperientziadun zuzendariak, zure etea enpresa handi bilakatzen lagun zaitzaten.\nEpe ertain/luzera: kontratatu talentu gazteak zure enpresan hazteko aukera izan eta karrera profesionala garatu dezaten.\nLehentasuna eman berrikuntza, nazioartekotze eta marketing arloei.\nZure langileak presta itzazu aurkezten diren erronka berriak bere gain hartu ditzaten.\nEnpresa handi bilakatzen ari den etearen kasu praktikoa\nTalleres Hadimek 2008. urtean sortu zen, toki-eremuan zerbitzu mekanizatua emateko helburuarekin. Baina, jarduera-eremua aldatzen joan zen, eta 2010. urtean estatu-mailan zerbitzua ematen hasi ziren. Handik bi urtera, nazioartekotzera igarotzea erabaki zuten, eta, horretarako, negozio-mota egokitu zuten. Gaur egun, forjaketa-osagarriak saltzen dituzte doitasun-maila altuko ekipoentzat material mota guztietan.\nNazioartekotzeko prozesua toki- eta estatu-mailakoaren antzera burutu zuten. Egoitzan hasi ziren lanean zituzten baliabideekin, nazioarteko bezeroak modu aktiboan bilatuaz, harremanak eginaz eta bisitatuaz eta hainbat herrialdetako azoketara joanaz.\nTalleres Hadimek-ek nazioartean izandako bilakaera hain positiboa izan zenez, 2015ean esportazioarekin salmenten %25a lortu zuten. Gaur egun, haien helburua da %50era iristea.\nHori lortzeko, bi jarduera-ildo ezarri dituzte:\nMerkatua irekitzea herrialde gehiagotan\nOil and gas-en merkatua zabaltzea. Erauzketaren edo finketaren beste fase batzuetan parte hartzea.\nProzesuan aurkitu diren arazoak\nBezero potentzialak bilatzea izan da arazo nagusia. Nahiz eta enpresen datu-baseak erabili, gauza konplikatua da. Gainera, ezin dute estrategia komertzial bera jarraitu herrialde ezberdinetan, saltzeko modua asko aldatzen baita herrialde batetik bestera, baita Europar Batasunean daudenen artean ere; beraz, herrialde bakoitzera egokitu behar dute.


“Egun euritsu batean, SEAT 600 batean jaio zen” Bihotz Gaztea ikastolaren 50. urteurrena, ZORIONAK!\n2016ko azaroaren 28a “Egun euritsu batean, SEAT 600 batean jaio zen” Bihotz Gaztea ikastolaren 50. urteurrena, ZORIONAK!\nSanturtziko Bihotz Gaztea ikastolak 50. urteurrena ospatu du, jardunaldiz beteriko egitarau batekin; ospakizunari amaiera emateko, ekitaldi nagusi handia egin zuten urriaren 15ean. Scolarest markaren bitartez ikastetxearen hornitzailea den aldetik, Eurest Euskadik Santurtziko ikastolarekin bat egin du haren urteurrenean.\nOroitzapenezko egitarauaren barruan, urteurrenaren logotipoa eta eslogana sortu ziren, bideoklip bat produzitu zen eta hitzaldi ugari eman ziren askotariko gaien inguruan, adibidez, adimen emozionalaren, teknologia berrien eta euskararen inguruan. Jardunaldietako bat txokolatada batekin “gozotu” zen; ikastolaren sortzaileak omentzeko eta ikastetxearen 50 urteak gogora ekartzeko ere balio izan zuen. Zentzu horretan, Newsletter honetan argitaratu genuen elkarrizketan, Bihotz Gaztea ikastolako Zerbitzuen zuzendari Asier Fontalek gogorarazi zuen Santurtziko ikastola sortzeko ideia Seat 600 auto baten barruan piztu zela; izan ere, bertan babestu zen guraso talde bat, 1966ko iraileko oso egun euritsu batean, eta, han zeudela, ikastolaren ideia bururatu zitzaien.\n50. urteurrenaren amaierako ekitaldia festa handi bat izan zen, urriaren 15ean. Ikastolan hasi eta Serantes Kultur Aretoraino heldu zen kalejira batekin hasi, eta herri-bazkari batekin amaitu zen, Mamarigako frontoian. Bertan, hainbat emanaldi eskaini ziren, baita jaialdi bat ere, Xaibor taldearen eskutik. Ekitaldi nagusian, “Ikastolaren altxorra” ireki zuten. 10 urtez lurpean egon ondoren, garai hartan ikastetxeko ikasle, langile eta gurasoek lurpean sartutako desio eta ilusioak deskubritu ziren.\nBezeroa 1996. urtetik\nSanturtziko ikastola Eurest Euskadiren bezeroa izan da 1996. urtetik. Sukaldaritza enpresak 400 bazkari zerbitzatzen ditu egunero zentroan, hala haurtzaindegian, nola Haur Hezkuntzan, Lehenengo Hezkuntzan eta DBHn. Zerbitzu hau emateko, 14 begiraleko plantilla du. “Langile-taldea oso egonkorra da, eta gure proiektuarekin eta ikastolarenarekin oso konpromiso handia du”, Gurutze Arriagak, 2004. urtetik Bihotz Gaztean diharduen Scolaresteko gainbegiraleak, azpimarratu duenez.\nBezero dituen zentro askotan egiten duen bezala, Scolarestek bere Hezkuntza Programa ezartzen du urterik urte Bihotz Gaztean, eta oso harrera ona du. Horrez gain, hiruhilekoko jantoki-batzordea sortu zuen ikasleen gurasoekin. Urteek aurrera egin ahala, mantendu egin da, eta, Gurutze Arriagak baieztatzen duenez, “Scolarestek ikastolan oso ikuspegi positiboa izatea eragin du”.\nZORIONAK ikastolari, 50. urteurrenagatik, egunez egun ikastetxeko geletan, eskolaz kanpoko jardueretan eta, batez ere, ikasle eta irakasleen jantokian parte hartzen dugun guztion partez.


Late Motiv telebista-saioko bandaren kontzertua bihar Coliseoan - etakitto.eus\nLate Motiv telebista-saioko bandaren kontzertua bihar Coliseoan\nAndreu Buenafuente aurkezleak Movistar+ telebista-katean gidatzen zuen saioak abenduaren 23an itxi zuen teloia, ia sei urteko ibilbidea egin ondoren. Umorezko saioak Ricky Falkner musikari eta ekoizleak sortutako musika-banda izan du lagun eta, saioa amaitu bada ere, musikariek hara eta hona jarraitzen dute kontzertuak eskaintzen.\nBihar Coliseo antzokian izango ditugu 20:30ean hasiko den ikuskizunean eta rock, R&B eta soul musika egin duten talde handien (Rolling Stones, The Beatles, Ray Charles, Sam Cooke, Wilson Picket, Ottis reading, Michael Jackson…) abestiak joko dituzte.\nPablo Novoa (gitarra eta musika-zuzendaritza), Mar Fernandez (baxua), Litus (gitarra), Luis Maria Moreno ‘Pirata’ (saxo eta tronpeta), Santiago Comet (teklatuak) eta Coke Santosek (bateria) osatzen dute taldea.\nSarreraren prezioa 15 eurokoa izango da (10,5 euro Coliseoaren Laguna txartela dutenentzat) eta sarrerak Kutxabank bitartez edo bihar, 17:30etik aurrera, Coliseoko leihatilan eskuratu ahal izango dira.\n#kontzertuabandala banda de Late MotivLate Motiv\n« [EGURALDIA] Euri pixka bat egingo du arratsaldean Herriko erdigunea trafikora itxita egongo da gaur eta asteburuan »


EHUko Informatika Fakultateko ikasleek programatzen irakatsiko diete 10-12 urteko gazteei\nActualizado 06/04/2016 13:49 CET\nEuskal Herriko Unibertsitateko (EHU) Informatika Fakultateko ikasleak zortzi ikastetxetara joango dira, apirilaren 4tik 15era bitartean, 10-12 urteko ikasleen 24 bat talderi kode ordu bat eskaintzera, programatzen irakasteko. Ekimenean parte hartuko duten zentroak, Villabonako Zubimusu ikastola, Ermuko San Pelayo eskola, Gernikako Allende Salazar ikastetxea, Lazkaoko San Benito ikastola, Lesakako Irain eskola publikoa, Mutriku BHI, Tolosako Samaniego ikastetxea eta Zizurkilgo San Millan eskola dira.\nOlatz Arbelaitz EHUko Informatika Fakultateko Kanpo Harremanetarako dekanordeak azaldu duenez, "ordubetez modu dibertigarrian programatzen aritzea eta programazioaren oinarrizko kontzeptuak ikastea da kode orduaren helburua".\nMugimendu globala dela adierazi du, 180 herrialde baina gehiagotako milioika ikaslerengana iristen dena. "Kode ordua munduko edozein txokotako edozein pertsonak antola dezake baina gu, informatika ingeniaritzako graduko ikasleak pertsona ezin egokiagoak gara hori egiteko. Izan ere, duela hilabete batzuk horretarako erabilerraza eta bisuala den tresna euskaratu genuen code.org (www.code.org)", azaldu du.\nKodea etorkizuneko lengoaia unibertsala izango da. Arbelaitzek esan duenez, "kodeak lagunduko digu konputagailuak gailu mekaniko, bakarti, aspergarri eta magiko gisa ikusi ordez, jolasteko balio duen eta manipulatu daitekeen zerbait bailiran ikustea. Hau da, kodeari esker ordenagailuen kontsumitzaile izatetik ordenagailuekin sortzaile izan gaitezke. Programazioari esker, ezerezetik mundu berriak sortu ahal izango ditugu beren erregela propioak dituztenak horretarako logika beharko dugu".\nHalaber, ez dela lan zaila ziurtatu du, eta "lengoaia berezi batean adierazita dagoen agindu segida bat" besterik ez dela, "eta guk, bizitzan beste hainbat gauza egiten ditugunean, konturatu gabe baina agindu segidak egikaritzen ditugu". "Goizero eskolara etortzeko adibidez, ekintza segida bat jarraitzen dugu: esnatu, jaiki, dutxatu, lehortu, jantzi, gosaldu eta bidea egin, edo, artilezko jertse bat egiteko adibidez, behin eta berriz errepikatzen den ekintza segida bat egikaritu behar dugu", esan du.


Orphin - Wikipedia, entziklopedia askea.\nOrphin Frantziako udalerria da, Yvelines departamenduan dagoena, Île-de-France eskualdean. 2013an 925 biztanle zituen.\nJanny Demichelis (en)\n48° 34′ 43″ N, 1° 46′ 52″ E / 48.5786°N,1.7811°E / 48.5786; 1.7811Koordenatuak: 48° 34′ 43″ N, 1° 46′ 52″ E / 48.5786°N,1.7811°E / 48.5786; 1.7811\nÉcrosnes, Bleury-Saint-Symphorien (en) , Émancé, Gazeran, Orcemont eta Prunay-en-Yvelines\n428 (%47.7) 470 (%52.3)\n2007an Orphin udalerrian erroldatutako biztanleak 925 ziren. Familiak 324 ziren, horien artean 52 pertsona bakarrekoak ziren (44 bakarrik bizi ziren gizonak eta 8 bakarrik bizi ziren emakumeak), 112 seme-alabarik gabeko familiak ziren, 140 seme-alabak dituzten bikoteak ziren eta 20 seme-alabak dituzten guraso-bakarreko familiak ziren.\n2007an 383 etxebizitza zeuden, 332 familiaren etxebizitza nagusia ziren, 20 bigarren erresidentzia ziren eta 30 hutsik zeuden. 347 etxeak ziren eta 35 apartamentuak ziren. 332 etxebizitza nagusietatik 270 bere jabearen bizilekua ziren, 55 alokairuan okupaturik zeuden eta 7 doan lagata zeuden; 1ek gela bat zuen, 19 etxek bi zituzten, 36 etxek hiru zituzten, 53 etxek lau zituzten eta 223 etxek bost zituzten. 283 etxek euren parking plaza propioa zuten azpian. 103 etxetan ibilgailu bat zegoen eta 219 etxetan bat baino gehiago zituzten.\nOrphin udalerriko biztanleria-piramidea 2009an .\n2007an lan egiteko adina zuten pertsonak 608 ziren, horien artean 462 aktiboak ziren eta 146 inaktiboak ziren. 462 pertsona aktiboetatik 443 lanean zeuden (226 gizon eta 217 emakume) eta 19 langabezian zeuden (7 gizon eta 12 emakume). 146 pertsona inaktiboetatik 49 erretiraturik zeuden, 63 ikasten zeuden eta 34 "bestelako inaktibo" gisa sailkaturik zeuden.\n2009an Orphin udalerrian 344 unitate fiskal zeuden, 972,5 pertsonek osaturik. Pertsona bakoitzeko diru-sarrera fiskalaren mediana urteko 26.129 euro zen. \n2007an zeuden 31 komertzioetatik, 2 bestelako produktu industrialen fabrikazioko enpresak ziren, 4 eraikuntza enpresak ziren, 6 ibilgailuen saltze eta konpontze enpresak ziren, 2 garraio enpresak ziren, 4 ostalaritza eta jatetxe enpresak ziren, 2 informazio eta komunikazio enpresak ziren, 2 finantziazio enpresak ziren, 8 zerbitzu enpresak ziren eta 1 administrazio publikoko enpresa zen.\n2009an zeuden norbanakoentzako 5 zerbitzu publikoetatik, 1 margolaria zen, 2 zurginak, 1 eraikuntza enpresa eta 1 jatetxe.\n2000. urtean Orphin udalerrian 6 nekazaritza-ustiategi zeuden, 864 hektarea erabiltzen.\nOrcemont (2,2 km)\nÉmancé (4,0 km)\nÉcrosnes (5,6 km)\nSaint-Hilarion (5,6 km)\nPrunay-en-Yvelines (5,9 km)\nGazeran (6,1 km)\nBleury (7,0 km)\nSaint-Symphorien-le-Château (7,2 km)\nRambouillet (7,8 km)\nAblis (8,0 km)


Eusko Legebiltzarra 2016. Irisgarritasuna - Nola bozkatu - Segurtasuna - Euskadi.eus\nEusko Legebiltzarra 2016. Irisgarritasuna\nHauteskunde-mahaietako kide izendatutako pertsona gorrak\nDesgaitasunen bat duten pertsonen inguruko gomendio orokorrak hauteskunde-mahaietako kideentzat, bozketa-egunerako\n1.- Nork erabili ahal duen eta nola erabili behar den\nBoto irisgarri hori eskatzeko, interesdunak Eusko Jaurlaritzako Segurtasun Sailarekin jarri behar du harremanetan. Telefono-linea erabilgarri dauka: 012 (Zuzenean).\nHorretarako, 28 eguneko epea izango du, hauteskunde-deialdia argitaratzen den egunetik zenbatuta (abuztuaren 2tik 30era).\nEra berean, Braille botoa eskatu dutenek webgune honetan kontsultatu ahal izango dituzte hautagai-zerrenda aldarrikatuak eta hautagaiak; zehazki, formatu erabilgarrian egin den hautagai-zerrendei buruzko atalean. Informazio hori bozketa-eguna arte izango da eskuragarria. Horrez gain, informazioa doako telefono-linearen bidez eska dezakete: 012 (Zuzenean)..\nAraudian informazio gehiago jasota dago. Deskargatu: 1612/2007 Dekretua, abenduaren 7koa, ikusmen-desgaitasuna duten pertsonei sufragio-eskubidea bermatzeko boto irisgarria erabiltzeko prozedura arautzekoa (abenduaren 8ko BOE, 294. zenbakikoa); eta Barne Ministerioko 3817/2007 Agindua, abenduaren 21ekoa, ikusmen-desgaitasuna duten pertsonei sufragio-eskubidea bermatzeko boto irisgarria erabiltzeko prozedura garatzekoa (abenduaren 27ko BOE, 310. zk.).\nHauteskunde-mahaietako kide izendatutako pertsona gorrak:\nPertsona horiek eskualdeko hauteskunde-batzordeari (ikusi helbideak eta telefonoak ‘Helbide baliagarriak’ atalean) zeinu-hizkuntza interpretatzeko doako zerbitzua eskatu ahal diote, idatziz eta Eusko Legebiltzarrerako Hauteskundeei buruzko Legearen 44.1 artikuluak ezartzen duen zazpi eguneko epean.\nHauteskunde-mahaian indukzio magnetikoko begizten doako zerbitzua, hauteskunde-mahaietako kide titular izendatutako pertsona gorrentzat edo entzuteko desgaitasunen bat daukatenentzat (entzumen-protesiak erabiltzen badituzte).\nPertsona horiek indukzio magnetikoko begizten doako zerbitzua eskualdeko hauteskunde-batzordeari eskatu ahal diote, idatziz eta zazpi eguneko epean.\nEskualdeko hauteskunde-batzordeak doako zerbitzu hori eman behar den ala ez erabakiko du eta, baiezko erabakia den kasuetan, Eusko Jaurlaritzaren Segurtasun Sailari kasu horien berri emango dio.\nSegurtasun sailak Euskal Gorrak elkartearekin egin beharreko kudeaketak egingo ditu, zerbitzu hori eskuratu ahal izateko.\n1. Naturaltasunez eta errespetuz jardun.\n2. Laguntza eman aurretik galdetu\n3. Sen ona erabili\n4. Kontaktu fisikoarekin kontuz ibili\nEz ukitu gurpildun aulkiak edo makila: desgaitasunen bat daukaten pertsonek elementu horiek beren espazio pertsonalekotzat jotzen dituzte.\n5. Hauteslekura sartzea eta hauteskunde-mahaira arteko ibilbidea: laguntza eta informazioa.\n6. Komunikazioa errazteko jarraibideak: Argi hitz egin.


Mikroipuinak 2018 | kalaputxi\nMutrikuko Herri Aldizkarixa\nZIRIAKO ANDONEGI IPUIN LEHIAKETA\nm i k r o i p u i n a k\nHelduen mailako irabazlea\nIgor Mercado Azkuenaga\nZortzi urte betetzear zituela, gurasoak etxean ez zeuden arratsalde batez, aitonaren txinbera herdoildua hartu, balkoira atera eta aurreko telaituko kurloiei tiro egin zien Jonek. Lehenengo tiroak txoriak sakabanatu zituen; guztiak bat izan ezik. "Ergel halakoa", egin zuen bere kautarako. Hirugarren tiroak, bere harridurarako, bete-betean eman zion, txoritxoa erlaitzetik espaloira eroriaraziz. Izuturik, hilotza lurretik jaso eta ohe azpian izkutatu zuen; egunetara, amak aurkitu. Errieta izan zen etxean: aitaren hitz gogorrak, amaren ulerberatasuna ondoren, arrebaren sinesgaiztasuna, zigorra azkenik. Urtetara, gorputegian aitaren arropa odoleztaturik ikusterakoan, sumina eta amorruaren artetik txikitako zalantza berbera berpiztu zitzaion barrenean. Alegia, zergatik ez zuen garaiz ihes egingo.\nGazte mailako irabazlea\nMaialen de Abajo Elorriaga\nALTXORRA BABESTU NAHIAN\nAtearen hotsa entzundakoan arin urreratu zitzaidan alaba besarkatzera. Erabat beldurtzen gintuen senarraren etxeko giltzen zaratak; bata bestearen babesean ez entzutearena egin genuen, agian elkarri helduta indartsuagoak ginelakoan. Gogor estutu nuen altxorrik garrantzitsuena nuen neska txiki hura. Burura etortzen zitzaidan hitz bakarra “babes ezazu” zen. Behin eta berriz. Hala egin nuen. Baina zoritzarrez banekien etorkizunean ondorio fisikoen zauria gutxienekoa izango zela. Besoetan hartutakoan oheratu nuen. Guztiz lokartuta zegoela ziurtatu arte ez nintzen bere albotik aldendu. Egongelarako bidean senar mozkortuak hartu ninduen. Orain ni nork babestuko ninduen galdera bakarra. Baina bost. Altxorra nolabait babesturik zegoen.\nMutrikuar onenari saria\nAsier Juaristi Iparragirre\nMODERNITATEAREN GAUZAK... ORA PRO NOBIS\nZer nolako oroitzapenak! Oraindik gogoan dut erdiko kalen jarri duten argazkiko Maixak astoa tranpakalen utzi eta banan-banan marmita betetzera joaten ginenekoa. Arrain bila aldiz Pikuatxikineko harategi aurrera hurbiltzen ginen saski txikia eskuan hartuta. Eta merkatu plazan, hura giroa! Astigarribiako Torre, Olatzko Gaztañeta eta Kalbaixoko Aitxitxaberri, besteak beste. Eskaintza zabala eta kalitatea nagusi inguruko baserritarek ekoiztutako produktuetan. Otarra handia hartu eta mandatuak egitera!\nBapatean, norbait etxean sartu dela sumatu dut.\n“Amona, zertara joan zara Donostiara, telebista berriaren bila ala kartoia eta papera erostera?“


2021eko kontrataziorako laguntza ekonomikoak\n2021. urtean Getxon enpleguaren sorrera sustatzeko enpresetarako laguntzen udal-programaren deialdia eta oinarri arautzaileak. Diru-laguntza horiek enplegua sustatzeko toki-ekintzetarako laguntzen Lanbide- Euskal Enplegu Zerbitzuaren deialdiaren barnean kokatzen dira (2021-06-30eko EHAA).\nLaguntzak enpresei, saltokiei eta profesionalei zuzenduta daude, baita irabazi-asmorik gabeko erakundeei, Getxon lantokia eta jarduera ekonomikoa duten elkarte edo fundazioei ere.\nDiru-laguntza horiek dira 3 hilabeteko edo gehiagoko iraupena duten lanaldi osoko edo lanaldi partzialeko eta Gizarte Segurantzako erregimen orokorreko kontratuetarako. Diruz lagundu ahal izango dira 2021eko uztailaren 1etik abenduaren 31ra bitartean hasitako kontratuak. Gutxieneko iraupena 3 hilabetekoa izango da, eta edozein kontratazio-modalitateren bidez formalizatu ahal izango da, prestakuntzarako eta ikaskuntzarako kontratua izan ezik. Lanaldia osoa edo partziala izango da (lanaldiaren % 50 gutxienez).\nKontratatutako pertsonek Getxon erroldatuta egon beharko dute, langabeak izan beharko dute eta Lanbiden izena emanda egon beharko dute enplegu-eskatzaile gisa.\nBAO 234. zk. 2021/12/07\nDeialdi bakarra egingo da, eskaerak aurkezteko epe bat izango duena: abenduaren 9tik 00:00etara AEBren bitartez 2022ko otsailaren 7ra arte.\nEskabideak egoitza elektroniko honen bidez egingo dira: http://www.getxo.eus (AEB Administrazio Elektronikoko Bulegoa Nire Kudeaketak Etxetik -> Nire Erregistro Telematikoa -> Egin eskaera -> Getxoko Udala -> Eskaera-ohar Eredua -> Getxo 2021 Enplegurako laguntzen eskaera).\nEdozein kontsulta Getxolan-en telefonoan egin ahal izango da (Getxoko Udaleko Sustapen Ekonomikorako Zerbitzua) 944660140, edo posta elektronikoz, hona bidalita: getxolan@getxo.eus.\nAdministrazio Elektronikoko Bulegoarekin konektatzeko arazoak badituzu: 944660220 edo eadministrazioa@getxo.eus


En Basauri, del 10 de julio al 3 de agosto\nFecha: Del 10 de julio al 3 de agosto de 2015.\nLugar: BASOZELAI GIZARTE ETXEA (Basozelai,11) - BASAURI\nOMAL (Observatorio de Multinacionales en América Latina - Latinoamerikako Multinazionalen Behatokia) proiektuak, Bakea eta Duintasuna Elkarteak sortutakoa, "Enpresa transnazionalak eta giza eskubideak" erakusketa uztailaren 3tik abuztuaren 13ra BASOZELAIKO Gizarte-Etxea. Material didaktikoez osatutako panelez osatuta dago erakusketa honen edukia, eta jorratzen dituen gaien artean enpresa transnazionalen botereak dituen ondorio sozial, ekologiko eta kulturalak daude. Horrez gain, "Ikasgela kritikoa" izenez aurkezten den dinamika honek sentsibilizazioa eta trebakuntza ere baliatzen ditu, erakundeak proiektuan islatzen dituen hitzetan, horren bitartez partehartze politikoa bultzatzeko eta mundu justuago eta zuzenago bat lortzeko helburuarekin. Horren harira, erakusketaren zenbait paneletan egun martxan dauden erresistentzia eta alternatiben berri ere ematen da.\nGela Kritikoa.Enpresa Transnazionalak eta Giza Eskubideak Erakusketa, gaztelaniazko gaikako 12 panel eta euskerazko beste 12 panelez osatutakoa:\nData: 2015eko uztailaren 3tik abuztuaren 13ra\nLekua: BASOZELAI GIZARTE ETXEA (Basozelai, 11) - BASAURI\nEl Lunes 13 de julio de 2015 a partir de las 00H00 de Domingo 2 de agosto de 2015 a 00H00\nLugar: (Basauri (Bizkaia))


Txina birsortzerik gabeko oxigeno maskara fabrika eta hornitzaileak | Bornsun\nMedikuntzako botatzeko oxigeno maskara urtegiko poltsarekin oxigeno kopuru handia behar duten pazienteentzat erabiltzen dira, oxigenoa kontzentrazio handienera eraginkortasunez aplikatzeko. Birsortzerik gabeko maskara (NRB) oxigeno kopuru handia behar duten pazienteentzat erabiltzen da. Lesio traumatikoak edo bihotzarekin lotutako gaixotasunak dituzten gaixoek deitu egiten dute NRB-k. NRB-k gaixoak arnasten duen bitartean betetzen duen urtegi handi bat erabiltzen du. Exhalatua maskaren alboan dauden zulo txikietatik behartzen da. Zulo hauek itxita daude gaixoak arnasten duen bitartean, horrela kanpoko airea sartzea eragozten du. Pazienteak oxigeno purua arnasten du. NRBren emaria 10 eta 15 LPM da.\nEdukiontzi poltsarekin botatzeko oxigeno maskara medikoa oxigeno kopuru handia behar duten pazienteentzat erabiltzen da, oxigenoa kontzentrazio handienera eraginkortasunez aplikatzeko. Birsortzerik gabeko maskara (NRB) oxigeno kopuru handia behar duten pazienteentzat erabiltzen da. Lesio traumatikoak edo bihotzarekin lotutako gaixotasunak dituzten pazienteek NRBra deitzen dute. NRBk urtegia handi bat erabiltzen du, pazientea exhalatzen ari den bitartean betetzen duena. Exhalatua maskaren alboan dauden zulo txikietatik behartzen da. Zulo hauek itxita daude gaixoak arnasten duen bitartean, horrela kanpoko airea sartzea eragozten du. Pazienteak oxigeno purua arnasten du. NRBren emaria 10 eta 15 LPM da.\nArnasketako oxigeno gasa gaixoen biriketara eramateko erabiltzen da. Oxigeno maskarak uhal elastikoak eta sudurreko klip erregulagarriak ditu, aurpegi tamaina zabaletan bikain moldatzea ahalbidetzen duena. Oxigeno Maskak Hodiekin 200 cm-ko oxigeno hornidurako hodiak ditu eta binilo argi eta leunak pazientearen erosotasun bikaina eskaintzen du eta ikusizko ebaluazioa ahalbidetzen du. Hodiekin oxigeno maskara kolore berdean edo gardenean eskuragarri dago.\n2. Sudurreko klip erregulagarria egokitzapen erosoa bermatzen du.\n3. Buruaren uhala elastikoa pazientearen doikuntzarako\n4. Ertza leuna eta lumaduna pazientearen erosotasuna lortzeko eta narritadura puntuak murrizteko\n5. Aukeratzeko bi kolore: berdea eta gardena.\n6. DEHP doan eta% 100 latex doan eskuragarri.\n7. Tubuaren luzera pertsonaliza liteke.\n4. Neurria: XS, S, M, L, L3, XL\n5. poltsa: 1000ml edo 600ml\nAurreko: Sudurreko Oxigeno Kanula-punta biguna\nHurrengoa: Oxigeno Maskara


“Kontseilu Arautzaileak fitxa mugitzea eta modernizatzea behar dugu” | Araba Errioxa\n“Kontseilu Arautzaileak fitxa mugitzea eta modernizatzea behar dugu”\nElkarrizketa Julio Grande antropologoarekin, Errioxa Garaitik “Rioja JIko landaguneen despopulatzea nabarmenduz”\nJulio Grande Humanitateetan lizentziatua da, etnografian eta antropologian dihardu, eta gaur egun Paisaiaren Batasuna izeneko proiektua gidatzen ari da Errioxa Garaian, Errioxa Garaiaren Garapenerako Elkartearen menpe (ADRA); joan den astean Mahastiaren Ibilbidearen Tailerrean parte hartu zuen.\nTailerrean Kultura Ministerioko eta Euskadi, Errioxa, Kanaria eta Andaluziako beste erakundeetako ordezkariek praktika onen gomendioak landu dituzte, Rioja eskualdearen kultur ibilbidearen inguruan, arreta jarrita Mahastiaren Kulturan.\nSan Vicente de la Sonsierrako bizilaguna, Julio Grande ondoko Errioxa Garaian ari da lanean, Paisaiaren Batasuna delako proiektua zuzentzen, Errioxa Garaian, Errioxa Garaiaren Garapenerako Elkartearen menpe (ADRA). Erakundea 32 udalerrik okupatzen duten lurraldea lantzen ari da, horietatik 28 ADRAko kide izanik, eta beste 80 bazkide ere baditu, eskualde mailan laguntzen.\nBerarekin honen aurretik Blogerako izan genuen elkarrizketa batean, Grandek jakinarazi zigun Arabako Errioxan bost urtean %12 jaitsi dela nekazari txikien kopurua, hau da, zifra kezkagarria, eta San Vicente de la Sonsierrak epealdi horretan bertan, 2012tik 2017ra, galdu dituen biztanle kopuruaren parekoa (%10). ADRAko udalerrietan, berriz, galera %14koa izan da.\nMahastiaren Ibilbidearen tailerrean, Julio Grandek “herri bizigarri eta erakargarriagoak” egin behar direla nabarmendu zuen, “dinamikoagoak eta proaktiboagoak. Landa ingurunearen despopulazioaren aurka borrokatu behar da», defenditu zuen. “Epe ertain eta luzerako lana egin behar da, irtenbide magikoak porrotera deituta daudelako, are gehiago landa ingurunean”.\n.- Euskadi, Errioxa eta Nafarroako administrazioen arteko lankidetza handiagorako tarterik badago?\nLankidetzarako tartea badago, baina esan behar dut ez naizela baikorra, ditugun araudiek ez dutelako lankidetza hori sustatzen. San Vicente de la Sonsierrako bizilaguna izanik, niretzat errazagoa da Alfarorekin jardutea, urrun egonik ere, Bastidarekin baino, bertan egonik ere. Lakoen Biltzar bat egin genuen Bastidan, eta izugarrizko zalaparta administratiboak antolatu behar izan genituen San Vicenteren eta Bastidaren artean erdibana egin ahal izateko.\n.-Zer rol positibo jokatu lezake Rioja JIko Kontseilu Arautzaileak?\nArdoaren gaiak markatzen du Kontseilua. Nik uste dut Izendapenak goitik beherako berrikuspena behar duela gai askorengatik. Errealitatea da bi abiadurako izendapen bat dagoela, eta Kontseiluak hori barneratu eta antolatu behar du, jakinik abiadura bat edo bestea ez direla hobeak, desberdinak baizik.\n.- Kontseilu Arautzaileak modernizatu behar du?\nBehar du… baina baita ere uste dut ari dela poliki urratsak eginez. Jada jende gazteagoa sartzen hasi da, nahiz eta talde handiek menperatzen duten, interes jakin batzuekin… Konplikatua da.\n.- Zer egin behar luke Kontseilu Arautzaileak, norantz bideratu behar litzateke?\nBeste gai batzuetara ireki behar litzateke. Turismoaren gaia hor dago, eta jada zerbait egiten hasi dira; Ondarearen gaia dago, Paisaiarena… Uste dut Kontseilua beste lan ildo batzuetara ireki behar litzatekeela, kalitatearen kontrol, marketin, promozio eta gai komertzialetatik haratago. Ardoaren mundua konplexuagoa egin da, et Kontseilu Arautzaileak konplexutasun horri erantzun behar dio. Argi dago 400 milioi botila saldu behar direla, baina saltzen lagunduko liguke beste gauza batzuek ere funtzionatzeak.\n.- Herrien despopulazioan jarri duzu arreta, pixkana-pixkana lurra nola geratzen ari den lantzeko nekazaririk gabe.\nHori da landa ingurune hauetako erronka, sistema demografikoak egonkortzea eta mahastizaintza eta ardogintzaren gaira gazteak erakartzea. Bestela, jabetza kontzentratzeko prozesu batean sartuko gara… uste dut hori dagoeneko hasi dela.\nIkusi beharko da nola konpontzen den, baina horretarako behar dugu Kontseiluak fitxa mugitzea, bestelako politika mota batzuk egitea, beste pizgarri sozial batzuk sustatzea. Arazoa ez da soilik ardoaren munduarena, landa ingurune osoarena da, eta gai horri eskua sartu behar zaio, eta ikusi egin behar da nor dagoen aurrera egitearen alde eta nor ez. Hori esaten dut aspertuta nagoelako despopulazioaren aurkako mintzaldiak entzuteaz, hemen gero inork ez baitu ezer egiten, prozesua jaitsiera librean doan bitartean.\n.- Zer egin behar litzateke?\nJendeak hamabi hektarea mahasti baleuka, bodega txikitxo batekin, ezin hobeto bizi liteke ardoa bezalako jarduera zoragarri batetik, baina, jakina, horretarako beharrezkoa da inguruan beste zerbitzu batzuk ere egotea, ez dadila arazoa izan ordenagailuarekin wifiarekin konektatzea, lurraldearen erdi telefonia mugikorrik gabe egotea, edo herri batean farmazia bat eta beste hirutan ezer ez… tira, jendea Arabako Errioxako edo Errioxako Garaiko herrietan geratzeko, ardoaz gain, horrek ekonomia ekartzen baitigu eta oso ondo dago, orain gainbehera dauden beste azpiegitura batzuk ere egon behar dira.


Udaberri berri bat!: Udazkena ikastolen aldeko jaiez beteta — Gaztezulo\nUdaberri berri bat!: Udazkena ikastolen aldeko jaiez beteta\nUdaberri berri bat!: Udazkena ikastolen aldeko jaiez beteta Apuntatu data hauek: Herri Urrats irailaren 20an ospatuko da Senperen, Araba Euskaraz eta Ibilaldia urriaren 18an Amurrion eta Elorrion, Kilometroak urriaren 4an Amasa-Villabonan eta Zizurkilen. Nafarroa Oinez bertan behera geratu da. https://www.gaztezulo.eus/albisteak/udaberri-berri-bat-udazkena-ikastolen-aldeko-jaiez-beteta https://www.gaztezulo.eus/albisteak/udaberri-berri-bat-udazkena-ikastolen-aldeko-jaiez-beteta/@@download/image/p038_f01.jpg\nApuntatu data hauek: Herri Urrats irailaren 20an ospatuko da Senperen, Araba Euskaraz eta Ibilaldia urriaren 18an Amurrion eta Elorrion, Kilometroak urriaren 4an Amasa-Villabonan eta Zizurkilen. Nafarroa Oinez bertan behera geratu da.\nIkastolen Elkarteak duela aste batzuk iragarri zuen Araba Euskaraz eta Herri Urrats atzeratzearen albistea. Orain data berriak iragarri dituzte eta aldaketa batzuekin datoz. Araba Euskaraz eta Ibilaldia egun berean ospatuko dira, urriak 18, bi herri eta lurralde ezberdinetan, baina aldi berean behin arteko lotura egingo da.\nKilometroak urriaren 4an Amasa-Villabonan eta Zizurkilen ospatzekoa zen eta printzipioz, data bere horretan mantenduko da. Nafarroa Oinez berriz, aurten ez dela egingo iragarri dute. Tamalez, beste jaiek ez bezala, Lizarrako ikastolak eta Nafarroa Oinez fundazioak ikusi dute ez direla baldintzak ematen beren jaia aurten ospatzeko, eta hurrengo urtera atzeratu dute. Kolpe latza da Nafarroako ikastolentzat, baina ez dute beste irtenbiderik topatu oraingoz.\nBeste jaiei dagokienez eguna gerturatu ahala, ikusiko dute aurrera egin dezaketen, edo atzera egin beharko duten; baina, gaur-gaurkoz jaiak ospatzeko erabakia hartua du Ikastolen Elkarteak. Ez dute amore eman nahi: jai hauek ez direlako jai hutsak. Jendea, noski, ongi pasatzera dator, dibertitzera, dantzatzera, lagunekin egun eder bat igarotzera Baina jai hauek helburu ugari dituzte, hala nola auzolanaren bitartez ikastolako kideen artean, ikastolen artean eta ikastolen eta herrietako eragileen artean harremanak estutzea; jai hauen bitartez euskal kulturari bost plaza handi eskaintzea; euskarari bozgorailu handi bat jartzea; hainbat proiektu aurrera ateratzeko finantzaketa lortzea.\nHala ere, ardura eta erantzukizunez jokatu nahi dutela nabarmendu nahi izan dute, eta horretarako, osasuna bermatzeko baldintza guztiak ezarriko dituzte, beraz, jai hauek ez dira orain arte ezagutu ditugunen modukoak izango.


Langraiz Okan argituko da nortzuk diren Arabako Bertsolari Txapelketako finalistak — Arabako Bertsolari Txapelketa 2015\nAzken finalaurrekoa, seigarrena, Arabako Bertsolari Txapelketa bukaerara iristen ari da. Larunbat honetan jokatuko da txapelketa honen 2. Itzuliko hirugarrena, 17:30ean Langraiz Okako Gizarte Etxean. Txapelketako historian lehendabiziko aldiz Añanan jokatzen dela.\nParte hartzen duten 18 bertsolariek bi aldiz kantatu dute aurtengo txapelketan, ondorioz, 2.itzuliko hiru finalaurreko hauek 1.itzuliko sailkapenaren arabera osatu dira; Langraiz Okako finalaurrekoa horrela osatu da:\nPaula Amilburu (Aramaio)\nJagoba Apaolaza (Gasteiz)\nAnder Solozabal (Gasteiz)\nIker Pastor (Zalduondo)\nXabi Igoa (Aramaio)\nZigor Enbeita (Abornikano)\nBertsolari hauek, Langraiz Okan lortzen duten puntuazioari 1.itzulian lortutakoa gehituko zaio eta metaketa hori izango da sailkatuko duena finalerako. Larunbatean itxiko da sailkapena, beraz, jakingo dugu nortzuk diren finalistak.\nGai-emailea Gasteizko Veronica Domingo izango da.\nSarrerak 17:00etatik aurrera egongo dira salgai, Langraiz Okako Gizarte Etxean bertan.\nAñanako Euskara Elkartea eta Langraiz Okako Udalarekin batera antolatuko da saio hau, gure esker ona beraz, biei. Txapelketak ekarpena egin nahi dio udalerrian egiten den euskara eta bertsolaritzaren aldeko lan horri.\nSaioaren informazio gehiago hemen http://www.bertsozale.eus/eu/araba/arabakotxapelketa/saioak/langraiz-oka-martxoak-7


Journiac - Wikipedia, entziklopedia askea.\nKantonamendu canton of Le Bugue\n44°57′56″N 0°53′00″E / 44.9656°N 0.8833°E / 44.9656; 0.883344°57′56″N 0°53′00″E / 44.9656°N 0.8833°E / 44.9656; 0.8833\nSaint-Félix-de-Reillac-et-Mortemart, Le Bugue, Mauzens-et-Miremont, Savignac-de-Miremont, Saint-Avit-de-Vialard eta Val de Louyre et Caudeau (en)\n221 (%49) 216 (%47.9)\nJourniac (frantsesez eta ofizialki: Journiac) Okzitaniako udalerri bat da. Administratiboki Frantziako Dordoina departamenduan dago, Akitania Berria eskualdean. 2013an 464 biztanle zituen.\n2007an Journiac udalerrian erroldatutako biztanleak 404 ziren. Familiak 158 ziren, horien artean 44 pertsona bakarrekoak ziren (12 bakarrik bizi ziren gizonak eta 32 bakarrik bizi ziren emakumeak), 67 seme-alabarik gabeko familiak ziren, 43 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 265 etxebizitza zeuden, 167 familiaren etxebizitza nagusia ziren, 86 bigarren erresidentzia ziren eta 12 hutsik zeuden. 257 etxeak ziren eta 3 apartamentuak ziren. 167 etxebizitza nagusietatik 141 bere jabearen bizilekua ziren, 18 alokairuan okupaturik zeuden eta 8 doan lagata zeuden; 2 etxek gela bat zuten, 10 etxek bi zituzten, 29 etxek hiru zituzten, 52 etxek lau zituzten eta 74 etxek bost zituzten. 140 etxek euren parking plaza propioa zuten azpian. 82 etxetan ibilgailu bat zegoen eta 79 etxetan bat baino gehiago zituzten.\nJourniac udalerriko biztanleria-piramidea 2009an .\n2007an lan egiteko adina zuten pertsonak 251 ziren, horien artean 174 aktiboak ziren eta 77 inaktiboak ziren. 174 pertsona aktiboetatik 163 lanean zeuden (87 gizon eta 76 emakume) eta 11 langabezian zeuden (4 gizon eta 7 emakume). 77 pertsona inaktiboetatik 35 erretiraturik zeuden, 15 ikasten zeuden eta 27 "bestelako inaktibo" gisa sailkaturik zeuden.\n2009an Journiac udalerrian 166 unitate fiskal zeuden, 402,5 pertsonek osaturik. Pertsona bakoitzeko diru-sarrera fiskalaren mediana urteko 17.683 euro zen.\n2007an zeuden 26 komertzioetatik, 2 bestelako produktu industrialen fabrikazioko enpresak ziren, 7 eraikuntza enpresak ziren, 11 ibilgailuen saltze eta konpontze enpresak ziren, 2 higiezinen enpresak ziren, 3 zerbitzu enpresak ziren eta 1 «beste zerbitzu jarduera batzuk» multzoan sailkatutako enpresa zen.\n2009an zeuden norbanakoentzako 9 zerbitzu publikoetatik, 1 igeltseroa zen, 2 margolariak, 1 zurgina, 1 iturgina, 1 argiketaria, 1 eraikuntza enpresa, 1 higiezinen agentzia eta 1 apaindegia.\n2000. urtean Journiac udalerrian 24 nekazaritza-ustiategi zeuden, 576 hektarea erabiltzen.\nSaint-Avit-de-Vialard (2,9 km)\nMauzens-et-Miremont (4,1 km)\nSavignac-de-Miremont (5,0 km)\nCendrieux (5,9 km)\nLe Bugue (6,1 km)\nSainte-Alvère (6,4 km)\nSaint-Félix-de-Reillac-et-Mortemart (6,6 km)\nPaunat (7,0 km)\nBNF: 15251864x (data)\nOrriaren azken aldaketa: 16 urria 2021, 02:47.


Liburu grafikoak bikoteka sortzeko tailerra | Hitzen uberan\n← Marijane Minaberriren liburuak sareratu ditu Susak\n“Antzezlan hau gure memoria bizia da” →\nLiburu grafikoak bikoteka sortzeko tailerra\nBikoteka izeneko tailerra antolatu dute Galtzagorri elkarteak eta Iruñeko Udalak; helburua: liburu ilustratu bat nola pentsatu idatzi, sekuentziatu eta marrazten irakastea. Harkaitz Cano idazlea eta Aitziber Alonso ilustratzailea izango dira irakasle, eta martxoaren 27tik 29ra bitarte egingo da, Iruñeko San Frantzisko liburutegian. Haurrentzako Album Ilustratuak sortzeko Etxeparen Sariaren laguntza ere jaso dute.\nBIKOTEKA ikastaroa antolatu dute Galtzagorri elkarteak eta Iruñeko Udalak. Besteak beste, honako galdera hauek gidatuko dute hiru eguneko ikastaroa:\nZein da liburu ilustratu baten abiapuntua? Nola eraikitzen da pertsonaia bat irudiz eta nola hitzez? Zeintzu dira arketipoak eta nola funtzionatzen dute? Nola sekuentziatzen da istorio bat? Nola atera dakioke ahalik eta etekinik gehien irudizko lengoaiari, hitzek diotena literalki ilustratu beharrean istorioari dimentsio berri bat emateko?\nZortzina idazlek eta marrazkilarik hartuko dute parte ikastaroan, eta bikoteka egingo dute lan, Harkaitz Cano eta Aitziber Alonso irakasleen gidaritzapean. Tailerrean parte hartzen duen bikote bakoitzak liburu ilustratu baten proiektua jarriko du abian. Tailerreko formazioa doan eskainiko zaie epaimahaiak aukeratzen dituen 16 lagunei (8 bikoteei) eta beka bana jasoko dute bertan sortuko diren lanak bideratzeko.\nMartxoaren 27tik 29ra egingo da ikastaroa, Iruñeko San Frantzisko liburutegian Informazio gehiago eskuratzeko, jo ezazue Galtzagorriren webgunera, edo, bestela jarri elkartekoekin harremanetan, 943471487 telefonoaren bidez edo galtzagorri@galtzagorri.eus posta-helbidearen bitartez. Bestalde, hemen irakur ditzakezue deialdiaren oinarriak, osorik.\n- Idazle eta ilustratzaileek parte hartu dezakete, bakarka zein binaka. Bakarka aurkezten direnei bikotea aurkituko zaie.\n- Parte-hartzaileek ez dute zertan lan argitaraturik izan eta aurkezten diren hautagaien artean egile berriak lehenetsiko dira.\n- Parte-hartzaileek Euskal Herrikoak izan behar dute eta euskaraz jakin behar dute.\nNon eta nola eman izena:\n- Horrez gain, honako dokumentazioa igorri beharko dute galtzagorri@galtzagorri.eus helbidera: curriculuma, NANaren kopia bat, posta elektronikoaren helbidea, telefono zenbakia.\n- Eskaerak aurkezteko azken eguna: 2017ko martxoaren 10a izango da. Aukeratutakoei 2017ko martxoaren 20rako erantzungo zaie.


Nola sartu entsalada perfektua zure dietan | Consumer\nNola sartu entsalada perfektua zure dietan\nSei entsalada oso udako gehiegikeriak atzean uzteko eta bizimodu osasungarria izaten hasteko\nEgilea: Sara Rivas 2019-ko irailak 17\nUdako oporrak, garai honetan, oroitzapen urrunen antzekoak dirudite, baina ia seguru asko, pilak kargatzeko balio izan dute, jende askok urte hasieran egiten duen bezala. Hori bai, hamaka eta beltzaranak hondartzaren ertzean uzten baditu ere, litekeena da uda partean kiloak zurekin etortzea. Lehenik eta behin, saihestu egin behar da “dieta miragarriekin” galtzen saiatzea, eta horiek azkar itzuliko dizkigute. Nutrizio arloko adituen arabera, praktika horiek % 95ek baino gehiago porrot egiten dute. Erronka horri aurre egiteko ditugun zalantzak argitzeko, Marisa Burgos dietista-nutrizionistarekin hitz egin dugu, eta, gainera, entsalada osoetarako hainbat errezeta proposatzen dizkigu, taperra modu osasungarrian eta batere aspergarririk gabe betetzeko.\nGure pisura modu osasungarrian itzultzeko, lehen araua baskulaz ahaztea da. “Ez da obsesionatu behar pisuarekin, baskula lagungarri izan daiteke, baina zertarako balio du kiloak galtzea, gantzak gure organismoan jarraitzen badu? Hemen bolumena da axola duena”, dio dietistak.\nHori dela eta, Burgosek dietarik ez egitea gomendatzen du, gure ohiturak aldatzea baizik. Ez bakarrik “yoyó efektua” saihesteko, baizik eta dietei lotutako alderdi negatiboak deuseztatzeko, adibidez, antsietateari eragiten dioten murrizketak, konpentsazio-bilaketa etengabea, frustrazioa edo erruduntasuna. Era berean, desorekatutako dietak saihestu behar ditugu, oinarri zientifikorik gabe edo elikadura edo irabiatutako osagarrien osagarriekin, eta beti aditu bat izan behar dugu gure bizimodu berria zehazten laguntzeko.\nBizimodu osasungarria da oreka bilatzen duena, jaten erakusten diguna eta etxetik kanpo zein elikagai aukeratzen dituen, iristen zaizkigun gertaerak kudeatzen eta, batez ere, elikadura ona eta ariketa uztartzen dituena. Gutxienez astean hirutan praktikatzea eta eguneroko errutinak sartzea lortu behar dugu. Adibidez, eskailerak igo, igogailua hartu beharrean, autoa etxean utzi eta oinez joan. Eta jarduera handituz joatea: 5.000 urrats egiten baditugu, 8.000 igo, eta, gero, 10.000.\nJarduera-eskumuturrekoa lagungarria izan daiteke kontziente izaten eta bizimodu sedentarioa uztera animatzen. Gimnasioari dagokionez, ezerk ez du ezertarako balio egun batean, eta gero ez du ezer egiten astean zehar. “Sedentarismoa errotik moztu behar da, eta, horretarako, egunero mugitzen dugunaren erregistroa egin behar da, jaten dugunarekin egin behar dugun bezala. Gure bizimodua aldatu ahal izateko, lehenik eta behin jabetu behar dugu zer egiten dugun eta zer egiten dugun, bai egiten dugunaz bai gaizki egiten dugunaz”, esan du Imalmentaren nutrizionistak.\nZer da elikadura ona?\nElikadura ona zer den jakin arren, Burgosek argi dauka: elikadura on batek landare-jatorriko elikagaien %70 landare-jatorriko elikagaiaren %30 osatzen du, begetariano edo begetariano ez bada.\nAdituak azpimarratu du dieta ona erosita hasten dela. Gure otorduek organ sartzen dugunaren ondorioz zuzenean eragina izango dutela bistakoa den arren, unea iristen denean, erraza da eramaten uztea eta ez aukeratzea elikagai egokiak. Eguneroko menuan barazkiak, frutak, lekaleak, elikagai integralak, arroza, pasta, ogia, fruitu lehorrak… sartu behar dira.\nBurgosek plateraren metodoa erabiltzea gomendatzen digu, gurdi hori bete eta gure janaria prestatzeko. Platera hiru zatitan zatitu behar da: barazkiek edo entsaladak plateraren erdia hartuko lukete; karbohidratoen laurdena pasta, arroza edo patata, eta beste laurdenak proteinei (arrautzak, arraina, haragia eta, soja eta begetarianoen kasuan, soja testurizatua, tofua…).\nEntsalada desberdinak eta osoak\nMetodo horri jarraituz, plater bakar batean gure dietarako beharrezkoak diren elementu guztiak batu ditzakegu; beraz, errazagoa izango zaigu lanera eramatea. Udan zein irailean, plater errazenetako eta gustagarrienetako bat entsaladak dira. Baina, behar guztiak entsaladarekin ase ditzakegu eta dieta orekatua egin? Marisa Burgosek baietz dio, baldin eta lehen azaldutako proportzioak betetzen baditugu. Hona hemen adibide batzuk:\n1. Eskarola, errabanitoak, laranja, intxaurrak, pasta eta atuna. Entsalada hori bai hotza bai epela har daiteke, pastaren arabera.\n2. Errukula, pepinoa eta udarea kuskusarekin eta izokin ketuarekin. ANI indizeko 20 elikagai onenen artean dago errukula (Nutrizio-dentsitatearen indizea). Zuntz asko duenez, digestioa eta heste-igarotzea hobetzen laguntzen digu, eta, aldi berean, asetasun-sentsazioa eragiten digu. Zalantzarik gabe, aukera ona da pisua jaitsi nahi badugu.\n3. Letxuga- eta tomate-entsalada klasikoari ukitu berezia ematen diogu, kirtena eta artoa erantsiz. Proteinaren laurdenak arrautza gogorra aukeratu behar du.\n4. Espinakak aguakatearekin, erremolatxa-zatitxoak eta dilistak. Entsalada hau hotza edo epela ere har daiteke, espinakak eta dilistak zerbitzatuz. Askotan, proteina begetalak proteina guztia eman diezaioke platerari, eta entsalada aukera horrekin betetzen da.\n5. Kanonigoak cherry tomateekin, marrubi-zatitxoak, arroz integrala eta oilasko izpitua. Oilaskoa berriz ere zerbitzatu dezakegu plater hotza edo epela zerbitzatzeko.\n6. Aza gorria, azenario marratua, anana-pusketakizokinen plateraren laurdena betetzeko, izokinaren eta patataren proteinaren bat.\nAukera guztiei kalabaza- edo pipa-haziak gehitu diezazkiekegu, eta horiek ontzeko ez da beharrezkoa limoiez edo ozpinez eta olioz baliatzea. Espeziak konbinatzeak zaporeak aldatzen lagun dezake. Gainera, saltsa osasungarriak ere erants ditzakegu: jogurt naturala pepino eta olioarekin; soja anetarekin eta baratxuriarekin; pikillo piperrak eta albahaka gatz pixka batekin. Azken aukera honetan oso garrantzitsua da dena oso txikituta egotea eta gatz asko erabiltzea.\nKopuruei dagokienez, bakoitzaren arabera pertsonalizatu behar dira (adina, sexua, jarduera fisikoa…), baina proportzioa beti berdina izan behar da: Barazkiak eta frutak, %25 hidratoak eta %25 proteinak.\nEntsalada epelak aukeratu ahal izateko, elikagai hotzak (txanpinoiak edo kalabazinak, adibidez) erabili besterik ez dugu, plater hotzak uzten lagun diezagukete, egun beroenetan hainbeste eskertzen ez dituzunean.\nEntsalada epeletarako hiru errezeta udarako\nEntsaladilla errusiarra: plater bat, onura ugari


Federaziotik mugimendurako urratsa emango du Topaguneak azaroaren 17an - Topagunea | Euskaltzaleen Topagunea\n> Topaberri > Euskaltzaleen Topagunea > Federaziotik mugimendurako urratsa emango du Topaguneak azaroaren 17an\nFederaziotik mugimendurako urratsa emango du Topaguneak azaroaren 17an\nAzaroaren 17an Bilboko Euskalduna Jauregian egingo du Topaguneak bigarren Kongresua. Zuzendaritza Batzordeak proposatutako eraldabideen gainean jaso den adostasuna oso handia izan da eta beraz, azaroaren 17an, Topagunea osatzen dugun lagun eta elkarte guztiok federaziotik mugimendurako lehen urrats garrantzitsua emango dugu.\nIzen-ematea zabalik dago eta datorren azaroaren 12an itxiko da. Ondoko loturan egin dezakezue: http://kongresua.topagunea.org/federaziotik-mugimendura/izen-ematea\nHarrera 9,30etatik aurrera egingo da eta Kongresuaren ekitaldia bera goizeko 10etan hasiko da, Euskalduna Jauregiko A3 aretoan. Ekitaldiak bi zati izango ditu, eta goizeko 10etatik eguerdiko 13,30etarartekoa izatea aurreikusi da.\nEztabaida eta onarpena\nLehen zatiak urrian zehar elkarteetan eztabaidagai izandako proposamena izango du aztergai. Bazkideen iritziak jaso ondoren hurrengo urteetarako lehentasunezkoak izango diren eraldabideak aurkeztu eta horien gainean egondako iritzi ezberdinak agertu nahi dira, etorkizunean eraldabide nagusiek hartu beharreko norabidearen gainean hausnarketa bultzatzeko. Elkarteetako ordezkarien parte hartze zabala aurreikusi da lehen zati honetarako, proposamenen gainean egon diren iritzi eta ikuspegi ezberdinak agertzea nahi dugu eta.\nAurkezpen orokorra eta iritzi orokorrak jasotzeaz gain, bost ardatzetako bakoitzean geldituko dugu begirada, bost ardatzetako bakoitzak hurrengo urteetako Kudeaketa Planetan nola eragingo duen aztertzeko.\nAzkenik, prozesuaren ondorio txostenari onarpena ematea proposatuko du Zuzendaritza Batzordeak.\nOinarriak eta etorkizuna\nEkitaldiaren bigarren zatian berriz, mugimendu honek azken hiru urteetan izandako gogoeta prozesu sakonari bukaera emango diogu. Euskaldunon Elkarteen Oinarriparrak eta Eraldabideak: Federaziotik Mugimendura dokumentuetan islatu dira Topagunearen eta mugimendu osoaren hurrengo urteetako eginkizunak eta horren laburpena egin nahi genuke ekitaldi honetan ere.\nEra berean, Jose M. Sanchez Carrión “Txepetx”ek Un futuro para nuestro pasado argitaratu zuenetik 25 urte betetzen direla gogoratuz, euskara elkarteentzako erreferentzia izan den “Txepetx”en obra ere gogoan hartuko dugu ekitaldian.\nEguerdian bazkaria Kafe Antzokian izango da eta bertan izena emateko aukera ere zabalik dago.\nEsan bezala, Kongresuan izen-ematea datorren astean, azaroaren 12an itxiko dugu. Izena-ematea lehenbailehen egin, mesedez, bazkarirako lekua aurreikusteko.\nGogoeta prozesu sakonari bukaera emateko egun polit bat izango denaren ziurtasuna dugu eta beraz, danok gaude gonbidatuta!\nIazko kongresuaren kronika\n← Asko genuen ospatzeko… baita ospatu ere!\nFormazio eskaintza interesgarria mugimenduarentzat →


Aipamena. Fluidoen fluxua eta bero-trukea ingenieritzan - Euskobooks - Euskonews\n2011 / 03-25 / 04 - 01\nPlan Berdea: Bizimodua hobetzeko aurrez dezakezun guztia\nBulletin du Musée Basque: Nº 176\nFluidoen fluxua eta bero-trukea ingenieritzan\nEgilea: Octave Levenspiel\nArgitaletxea: EHU-UPV, 2009\nOrrialde kopurua: 431\nEzaugarriak: Liburu honek fluidoen fluxuaren eta bero-trukearen ikuspegi orokorra aurkezten du. Zentzu zabalean aztertzen ditu fluidoak, eta ohantze beteen eta ohantze fluidizatuen barnean gertatzen diren fluxuak hartzen ditu barnean.\nLiburua interesgarria da ingeniarientzat edo teknologoentzat; bereziki, gai honen inguruko informazio zabala eskuratu nahi badute edo problema jakin bat ebazteko zer hurbilketa erabili behar duten jakin nahi badute. Aldea dago hurbilketa honen eta fluidoak aurkezten dituzten liburu gehienen artean, azken horiek fluido newtondarrak sakon aztertu eta gainerako guztiak alde batera uzten baitituzte. Ingeniaritza edo teknologia ikasleei beste gai horiek ere aurkeztu behar zaizkie, mundu errealean lan egiteko behar bezala presta daitezen.\nProblemak ebazten saiatzean datza ikasteko gakoa, eta, horregatik, zenbait adibidez eta problema praktikoz hornituak daude kapitulu guztiak. Irakastea eta ikastea interesgarriak izan daitezen, hainbat problema gehitzen dira; ezohikoak eta dibertigarriak dira batzuk, eta aplikazio industrialei dagozkienak, besteak. Problema praktiko horietan, ebazpena diseinu-grafikoen puntu bereziei egokitzeko moduan eman ohi da informazioa, ikasleari eta irakasleari lana errazteko. Unibertsitatean, ingeniaritzako edo fluidoei eta bero-transferentzia aplikatuari buruzko ikastaro baten oinarri gisa erabil liteke, funtsezko ezagutza oinarrizko ingeniaritza-ikastaro batean (adibidez, garraio-gertaerei buruzko kurtso batean) aurkeztu ondoren.